Padaarblog: സച്ചിന്റെ നൂറിന്...\nടെൻഡുൽക്കർ എന്ന മഹാനായ ക്രിക്കറ്റർ, രാജ്യത്തിന്റെ അഭിമാനം എന്നല്ല ഇൻഡ്യയുടെ പ്രതീകം തന്നെയാണ്. കായബലം കുറഞ്ഞ ശരീര പ്രക്രിതിയുള്ള ഒരു ജനതയുടെ കായികപരതയുടെ പരമം ആണ് തെണ്ടുൽക്കർ. കഴിഞ്ഞ ഇരുപത് വർഷത്തെ കാലത്തുള്ള ക്രിക്കറ്റ് ലോകം കണ്ട ഏറ്റവും മികച്ച കളിക്കാർ ബ്രയാൻ ലാറയും തെണ്ടുൽക്കറുമാണ്. ഇനി ഇവരേക്കാൾ ആരെങ്കിലും കളി മിടുക്കനാവാനുള്ള സാധ്യത വളരെ വിരളവുമാണ്.\nഒരു അന്താരാഷ്ട്ര ഗെയിമിൽ റെക്കോഡുകളുടെ മഹത്തായ പ്രാധാന്യത്തെ തെൻഡുൽക്കർ സ്വാംശീകരിയ്ക്കുന്നു. സാക്ഷാൽ ഡൊണാൾഡ് ബ്രാഡ്മാന് അവസാനത്തെ കളിയിൽ കേവലം നാല് റൺ അടിച്ചാൽബാറ്റിങ്ങ് ശരാശരി 100 ആകും എന്ന ഘട്ടത്തിൽ അദ്ദേഹം ഡക്ക് ഔട്ടായി കളം ഒഴിയേണ്ടി വന്ന അനുഭവത്തെ തെൻഡുൽക്കറുമായി ചേർത്ത് എനിക്ക് പലപ്പോഴും തോന്നിയിട്ടുണ്ട്. പക്ഷേ നൂറ്റി മുപ്പത് കോടി ജനങ്ങളെ ആത്യന്തികമായ നിരാശയിൽ ആഴ്ത്താതെ, മഹാനായ ഒരേയൊരു തെൻഡുൽക്കർ തന്റെ സ്വപ്ന ഫിഗറിലേക്ക് അദ്ദേഹത്തിന്റെ ബാറ്റ് ചലിപ്പിച്ചിരിയ്ക്കുന്നു. നൂറു സെഞ്ച്വറികൾ എന്ന മഹാ കടമ്പ ലോകത്തിന് മുൻപിൽ നേടിക്കൊണ്ട് അദ്ദേഹം മനുഷ്യനെ വീണ്ടും വീണ്ടും സ്വപ്നം കാണാൻ പ്രേരിപ്പിച്ചുകൊണ്ടേയിരിക്കുന്നു...\nലാറയ്ക്ക് റെക്കോദുഡുകൾ കുറവായിരിക്കാം, തെൻഡുൽക്കർ റെക്കോഡുകളുടെ തോഴനും. ബാറ്റിങ്ങ് അഭൗമകതയുടെ ഇടവും വലവുമായിരുന്നു ഈ ലെജണ്ടുകൾ. ഒരു പക്ഷേ വായനക്കാർക്ക് അഭിപ്രായ വ്യത്യാസം ഉണ്ടാവാം. ഇൻഡ്യക്കാരനെ സംബന്ധിച്ച് തെണ്ടുൽക്കറുമായി ലാറയെ കമ്പയർ ചെയ്യരുതെന്ന് വാദിയ്ക്കുന്നവരുമുണ്ടാവാം. എന്റെ അഭിപ്രായത്തിൽ ലോകം കണ്ട ഏറ്റവും മികച്ച കളിക്കാർ ഇവർ ഇരുവരും തന്നെയാണ്.\nപൊക്കം കുറഞ്ഞവർ കായിക ലോകത്ത് ചരിത്രം എഴുതിയവരാണ്. സാക്ഷാൽ ഡിയാഗോ അർമാൻഡോ മറഡോണ, ബ്രയാൻ ലാറ, സച്ചിൻ തെൻഡുൽക്കർ തുടങ്ങിയവർ അതിൽ തിളങ്ങി നിൽക്കുന്നു. നമ്മുടെയൊക്കെ ഭാഗ്യമാണ്, മൈക്കൽ ജാക്സൺ, ഇളയരാജ, എ. ആർ. റഹ്മാൻ, യേശുദാസ്, ലാറ, തെൻഡുൽക്കർ തുടങ്ങിയവരുടെ കാലത്ത് ജീവിയ്ക്കാൻ കഴിഞ്ഞു എന്നത്.\nപ്രീയപ്പെട്ട തെൻഡുൽക്കർ, അങ്ങയുടെ കളി കണ്ട് ക്രിക്കറ്റ് ഇഷ്ട്ടപ്പെട്ടു തുടങ്ങിയ ആളാണിതെഴുതുന്നത്. പണ്ട് താങ്കൾ ബാറ്റ് ചെയ്യാൻ നിൽക്കുമ്പോൾ ഒരോ ബോളും താങ്കൾ ഫേസ് ചെയ്യുന്നത് കാണാൻ ത്രാണിയില്ലാതെ കണ്ണ് പൊത്തി നിന്നിട്ടുണ്ട്. വേറൊന്നും കൊണ്ടല്ല. അന്നൊക്കെ താങ്കൾ ഔട്ടായാൽ അതോടെ ഇൻഡ്യയുടെ പണി തീർന്നു. അതുകൊണ്ട് താങ്കൾ ഒരു മുപ്പത് റൺസ് എടുക്കുന്നിടം വരെ പ്രാര്‍ത്ഥനയുമായി, കണ്ണടച്ചും, ഒളികണ്ണിട്ട് ടീ വിയിലേക്ക് നോക്കിയും നിന്നിട്ടുണ്ട്. താങ്കളുടെ ഒരോ സെഞ്ച്വറിയ്ക്ക് വേണ്ടിയും ആർപ്പ് വിളിച്ചിട്ടുണ്ട്. അന്നത്തെ ആ കുട്ടിയുടെ മനസ്സിലേക്ക് ഇന്നൊരിയ്ക്കൽ കൂടി ഞാൻ തിരിച്ചെത്തുന്നു. ആരാധ്യനായ അങ്ങയുടെ മാസ്മരികമായ നൂറാം സ്വെഞ്ച്വറിയ്ക്ക് എന്റെ ഒരായിരം പൂച്ചെണ്ടുകൾ, കയ്യടികൾ....\nവിശ്രമ ജീവിതത്തിലേക്ക് അങ്ങ് നീക്കി വെയ്ക്കുന്നത് ഒരു രാജ്യത്തെ അഭിമാനമായ ഒരു കളിയുടെ നെഞ്ചു വിരിച്ചുള്ള ചരിത്ര രേഖയാണ്. ഈ നൂറാം സെഞ്ച്വറി ഞങ്ങൾ നെഞ്ചിലേറ്റുന്നു. മഹാനായ കൊച്ച് മനുഷ്യന്റെ മുൻപിൽ, താങ്കൾ ഇക്കണ്ട കാലമത്രയും സൃഷ്ടിച്ച കളിയഴകുകളുടെ സൗന്ദര്യത്തെ ആദരവുകളോടെ എഴുനേറ്റ് നിന്ന് നമിച്ച് കൊണ്ട്, അങ്ങയുടെ വലിയ ഒരു ആരാധകൻ...\nപോസ്റ്റ് ചെയ്തത് പടാര്‍ബ്ലോഗ്, റിജോ ല് വെള്ളിയാഴ്‌ച, മാർച്ച് 16, 2012\nലേബലുകള്: നൂറാം സെഞ്ച്വറി, സച്ചിൻ തെൻഡുൽക്കർ, FEATURES\nകുമാരേട്ടന് പൂഞ്ഞാര് 2012, മാർച്ച് 16 11:54 PM\nസച്ചിന് ആശംസകള് ..ഇനിയും ഒരു പത്തു പതിനഞ്ചു സെഞ്ചുറി കൂടി പോരട്ടെ ...ആ ബാറ്റില് നിന്ന്\najith 2012, മാർച്ച് 17 12:31 AM\nസച്ചിനും റിജോയ്ക്കും ആശംസകള്.\nRyaz Elambilakod 2012, മാർച്ച് 17 9:45 AM\nഹാവൂ ആശ്വാസമായി അങ്ങനെ ഐശ്വര്യാരായിന്റെ പ്രസവവും സച്ചിന്റെ സെന്ജോറിയും കഴിഞ്ചു. ഇനി നമ്മള് ഇന്ത്യകാര്‍ക്ക് വേറെ വല്ലതും ചിന്ദിക്കാലോ..


വൈഗ ഡാമിന് മേല് തെര്‍മോകോള് വിരിപ്പ്; വരള്‍ച്ച തടയാനുള്ള മണ്ടന് പദ്ധതിക്ക് തമിഴ്നാട് മന്ത്രി ചിലവാക്കിയത് 10 ലക്ഷം രൂപ\nവൈഗ ഡാമിന് മേല്...\n23 April 2017 5:59 AM GMT\nഭരണാധികാരികള് എന്ത് മണ്ടത്തരം കാണിച്ചാലും അത് മുഴുവന് ഒരു പാവം തുഗ്ലക് സുല്‍ത്താന്റെ തലയില് കെട്ടിവെക്കുകയാണ് പതിവ്. എന്നാല് 'തുഗ്ലക്' എന്ന പേരില് ഭരണാധികാരികളെ വിമര്‍ശിക്കുന്നതിനായി ഒരു പത്രം തന്നെ ഇറങ്ങിയിരുന്ന ഒരു സംസ്ഥാനത്ത് നടന്ന ഈ തമാശ കണ്ടാല് ആരും കരഞ്ഞുപോകും. പൊതുജനങ്ങളും പണത്തില് നിന്നും പത്തുലക്ഷം രൂപ ചിലവാക്കിയാണ് തമിഴ്‌നാട് സഹകരണമന്ത്രി ചെല്ലൂര് കെ രാജു ഈ തമാശ ഒപ്പിച്ചത്.\nമന്ത്രിയുടെ പരീക്ഷണത്തിന്റെ ഉദ്ദേശശുദ്ധിയെ ചോദ്യം ചെയ്യാനാവില്ല. ജലക്ഷാമം രൂക്ഷമായ തമിഴ്‌നാട്ടിലെ ജലം സൂര്യതാപത്താല് ബാഷ്പീകരിച്ചു പോകാതിരിക്കാനുള്ള ശ്രമമാണ് അദ്ദേഹത്തെ ഈ കണ്ടുപിടുത്തത്തിലേക്ക് നയിച്ചത്. മധുരയിലെ വൈഗെ ഡാമിലെ ബാഷ്പീകരണം തടയുന്നതിനായി തെര്‍മോക്കോള് ഷീറ്റുകള് കൂട്ടിക്കെട്ടി ജലം മറയ്ക്കുക എന്ന അതിനൂനത സാങ്കേതികവിദ്യായാണ് അദ്ദേഹം നടപ്പിലാക്കിയത്. സെലോ ടേപ്പ് ഒട്ടിച്ച് തെര്‍മോക്കോള് ഷീറ്റുകള് പരസ്പരം ബന്ധിപ്പിച്ച് ഡാമിലെ ജലത്തെ സൂര്യപ്രകാശത്തില് നിന്നും സംരക്ഷിക്കുക എന്നതായിരുന്നു അദ്ദേഹത്തിന്റെ ആശയം.\nഇതിനായി പൊതുഖജനാവില് നിന്നെടുത്ത പത്തുലക്ഷം രൂപയുടെ തെര്‍മോക്കോളും വാങ്ങി വെള്ളിയാഴ്ച രാവിലെ തന്നെ അദ്ദേഹം വൈഗെ ഡാമിലെത്തി. തന്റെ പുതിയ സാങ്കേതികവിദ്യ കാണാനും രാജ്യവ്യാപകമായി റിപ്പോര്‍ട്ട് ചെയ്യാനും പ്രധാന മാധ്യമങ്ങളെയെല്ലാം അദ്ദേഹം ക്ഷണിച്ചിരുന്നു.\nപക്ഷെ കാറ്റിന്റെ ചലനവേഗവും തെര്‍മോക്കോള് ഷീറ്റിന്റെ സാന്ദ്രതയും തമ്മിലുള്ള പരസ്പര ബന്ധത്തിന്റെ ഭൗതീകശാസ്ത്ര തത്വം പുതിയ സാങ്കേതികവിദ്യ കണ്ടുപിടിക്കുന്ന തിരക്കില് മന്ത്രി മറന്നുപോയിരുന്നു. പോട്ടെ എന്ന് വെക്കാം. മന്ത്രിയല്ലെ. ഭൗതീകശാസ്ത്രത്തില് അത്ര അവഗാഹം ഒന്നും വേണമെന്ന് നിര്‍ബന്ധമില്ല. പക്ഷെ പുത്തന് കണ്ടുപിടിത്തത്തില് മന്ത്രിയുടെ വലംകൈ ആയി നിന്ന മധുര കളക്ടര് വി വീരരാഘവ റാവുവിന് അതാകാമായിരുന്നു. അറിഞ്ഞുകൂടെങ്കില് ആരോടെങ്കിലും ചോദിക്കുകയെങ്കിലും ചെയ്യാമായിരുന്നു. ഉണ്ടായില്ല എന്ന് പറഞ്ഞാല് കഴിഞ്ഞല്ലോ.\nഏതായാലും മാധ്യമ പ്രവര്‍ത്തകരുടെ അനുയായി വൃന്ദത്തിന്റെയും നടുവില് മന്ത്രി പണി തുടങ്ങി. തെര്‍മോക്കോള് ഷീറ്റ് വെള്ളത്തിലിടും പറന്നുപോകും. വെള്ളത്തിലിടും പറന്നുപോകും, അടുത്ത ഷീറ്റിടും അതും പറന്നുപോകും ഇങ്ങനെ ശ്രീനിവാസന് സിനിമയിലെ ഡയലോഗ് പോലെ പരീക്ഷണം കുറെ നേരം തുടന്ന് തളര്‍ന്ന മന്ത്രി ഒടുവില് പണി നിറുത്തി. അവിടം കൊണ്ടും തീര്‍ന്നില്ല. കാറ്റിന്റെ ഗതിവേഗവും തെര്‍മോക്കോള് ഷീറ്റിന്റെ സാന്ദ്രതയും തമ്മിലുള്ള പരസ്പര ബന്ധത്തെ കുറിച്ച് ഭാവിയില് പഠനം നടത്തും എന്ന പ്രതിജ്ഞയുമായാണ് വീരരാഘവ റാവു മടങ്ങിയത്.\nതെര്‍മോക്കോള് ഉപയോഗിച്ച് ബാഷ്പീകരണം തടയാമെന്ന് പരീക്ഷണങ്ങള് തെളിയിച്ചതായി ചില ശാസ്ത്ര മാസികയില് വായിച്ചതാണ് മന്ത്രിയെ വെട്ടിലാക്കിയത്. പക്ഷെ അത് നിശ്ചലമായ വെള്ളമുള്ള ചെറിയ കുളങ്ങളിലോ അല്ലെങ്കില് തണുത്തുറഞ്ഞ ജലത്തിലോ മാത്രമേ സാധ്യമാവൂ എന്ന് ബാക്കി വായിക്കാതെയാണ് അദ്ദേഹം തന്റെ 'തെര്‍മോക്കോള് സാങ്കേതികവിദ്യയുമായി' ഇറങ്ങി പുറപ്പെട്ടത്. കൂടെ കളക്ടറും.\nതന്റെ നാട്ടില് നടന്ന ഈ ക്രൂരകൃത്യം കണ്ട് കണ്ണകി കണ്ണടയ്ക്കട്ടെ എന്ന് മാത്രമേ പ്രാര്‍ത്ഥിക്കാന് കഴിയൂ. ഏതായാലും സാമൂഹിക മാധ്യമങ്ങള് ഇരുവര്‍ക്കും പൊങ്കാലയിടുകയാണ്. ടാര്‍പ്പാളിന് വലിച്ചുകെട്ടി സൂര്യനെ മറയ്ക്കുന്നതാണ് ഇതിലും ഭേദം എന്ന് തുടങ്ങി മന്ത്രിക്ക് നോബല് പ്രൈസ് നല്‍കണമെന്ന് അഭിപ്രായപ്പെടുന്നവര് വരെയുണ്ട്.\ndrought SellurKRaju tamilnadu thermocol vaigaidam


സുശാന്തിന്റെ മരണം; പ്രമുഖ താരങ്ങളെ ചോദ്യം ചെയ്യും - Janayugom Online\nബോളിവുഡ് താരം സുശാന്ത് സിംഗ് രാജ്പുത്തിന്റെ ആത്മഹത്യയിൽ ബോളിവുഡിലെ പ്രമുഖ താരങ്ങളെ പൊലീസ് വരും ദിവസങ്ങളിൽ ചോദ്യം ചെയ്യുമെന്ന് റിപ്പോർട്ട്. സുശാന്തിന്റെ ആത്മഹത്യയുമായി ബന്ധപ്പെട്ട് സുഹൃത്തായ റിയാ ചക്രവർത്തിയെയും അന്വേഷണ സംഘം ചോദ്യം ചെയ്യും.\nസുശാന്തിനെ ചികിൽസിച്ച ഡോക്ടറുടെ മൊഴിയും ഈ കേസിൽ നിർണായകമാണ്. സുശാന്ത് കടുത്ത വിഷാദ രോഗത്തിന് ചികിത്സയിലായിരുന്നു വെന്നും അദ്ദേഹത്തിന്റെ മാനസിക പ്രശ്നങ്ങളെ കുറിച്ചും അവയിലേക്ക് നയിച്ച സംഭവങ്ങളെ കുറിച്ചും പറഞ്ഞിരിക്കുമെന്നാണ് നിഗമനം. ഇതേ തുടർന്നാകാം താരങ്ങളെയടക്കം പൊലീസ് ചോദ്യം ചെയുന്നത്.\nസുശാന്തിന്റെ മരണത്തെ തുടർന്ന് ബോളിവുഡിനെ ശക്തമായി വിമർശിക്കുന്ന വിവാദ വെളിപ്പെടുത്തലുകളുമായി നടി കങ്കണ റനൗട്ട് കഴിഞ്ഞ ദിവസം രംഗത്തെത്തിയിരുന്നു. 2019–ൽ സുശാന്തിന്റെ5സിനിമകളാണ് മുടങ്ങിപ്പോയതെന്നും മരണത്തെക്കുറിച്ച് ചിലർ വസ്തുതാ വിരുദ്ധമായ കാര്യങ്ങൾ പ്രചരിപ്പിക്കുന്നുവെന്നും നടി തുറന്നടിച്ചു. മാനസിക പ്രശ്‌നങ്ങള് നേരിടുന്നുണ്ടെങ്കില്, മാധ്യമങ്ങള് അവരോട് ഒരല്‍പ്പം മനുഷ്യത്വത്തോടെ പെരുമാറണം. അല്ലാതെ സമ്മർദ്ദത്തിൽ ആഴ്ത്തുകയല്ല ചെയ്യേണ്ടതെന്ന് പറഞ്ഞു.\nമികച്ച സിനിമകൾ ചെയ്തയാളായിട്ടും സുശാന്തിന് ഒരു അംഗീകാരവും ലഭിച്ചില്ല. സിനിമയിൽ തനിക്ക് ഗോഡ്ഫാദറില്ലെന്നും താൻ പുറത്താകുമെന്നുമൊക്കെ പലപ്പോഴും സൂചിപ്പിച്ചിരുന്ന താരം തന്റെ സിനിമകൾ കാണാൻ അപേക്ഷിക്കുന്ന ഘട്ടം വരെ എത്തിയിരുന്നു. ചിച്ചോരെ, ധോണി പോലുള്ള മികച്ച സിനിമകൾ ഉണ്ടായിട്ടും അതിനൊന്നും ഒരു പുരസ്കാരവും എവിടെയും ലഭിച്ചില്ലെന്ന് കങ്കണ പറഞ്ഞു. അതേ സമയം ഗള്ളി ബോയ് പോലുള്ള ചിത്രങ്ങൽക്ക് അവാർഡുകൾ നൽകുന്നത് എന്ത് അർഥത്തിലാണെന്ന് നടി ചോദിക്കുന്നത്. താൻ നിർമ്മിച്ച സിനിമകൾക്ക് വിലക്ക് ഏർപ്പെടുത്തുകയും തന്റെ പേരിൽ ആറോളം കേസുകൽ ചുമത്തുകയും ചെയ്യുന്നത് എന്തിനാണ് ആർക്ക് വേണ്ടിയാണെന്ന് നടി ചോദിക്കുന്നു.\nപലരും തനിക്കും സന്ദേശങ്ങള് അയക്കുന്നുണ്ട്. സുശാന്തിന്റെ അതേ മാനസികാവസ്ഥയിലാണ് താനെന്ന് പറഞ്ഞുകൊണ്ട് തന്നോട് ആത്മഹത്യ ചെയ്യരുതെന്നും പലരും പറഞ്ഞു. എന്നോട് ഇതെന്തിനാണ് പറയുന്നത്. ആത്മഹത്യയെ കുറിച്ചുള്ള കാര്യങ്ങള് എന്റെ മനസ്സിലേക്ക് കൊണ്ടുവരുന്നത് എന്തിനാണെന്നും കങ്കണ ചോദിച്ചു. ആത്മഹത്യ ചെയ്യാൻ പ്രേരിപ്പിക്കുകയാണോ അവർ ചെയ്യുന്നത്. ശരിക്കും സുശാന്ത് ആത്മഹത്യ ചെയ്തത് തന്നെയാണോ അതോ കൊലപാതകമാണോ എന്ന് ചിന്തിക്കാൻ കങ്കണ ആരാധകരോട് പറഞ്ഞത്.\n2019 ൽ പുറത്തിറങ്ങാനിരുന്ന സുശാന്തിന്റെ നിരവധി ചിത്രങ്ങൾ ഉന്നതരുടെ ഇടപെടൽ മൂലം മുടങ്ങി പോയിരുന്നതായി സൂചനയുണ്ട്. താരത്തെ ആത്മഹത്യയിലേയ്ക്ക് നയിച്ചതിന് പിന്നിൽ ഈ വിവേചനത്തിന് പങ്കുണ്ടോയെന്നു പൊലീസ് അന്വേഷിക്കും.\nENGLISH SUMMARY: Bollywood stars will be questioned in the case of sushanth’s death\ndeath Bollywood sushanth\nഡല്‍ഹിയിലെ പഞ്ചനക്ഷത്ര ഹോട്ടലായ താജ് മാന്‍സിങ് ഇപ്പോള് കൊറോണവൈറസ് ബാധിതരുടെ നിരീക്ഷണ കേന്ദ്രം


കോടീശ്വരനുമായി വിവാഹം; മഞ്ജുവിന്റെ മറുപടി - Kairalinewsonline.com\nകോടീശ്വരനുമായി വിവാഹം; മഞ്ജുവിന്റെ മറുപടി\nഇതൊന്നും കണ്ടും ടെന്‍ഷനടിക്കാറില്ല.\nദിലീപുമായുള്ള വിവാഹമോചനത്തിന് ശേഷം നടി മഞ്ജു വാര്യരുടെ രണ്ടാംവിവാഹത്തെക്കുറിച്ച് നിരവധി പ്രചരണങ്ങളാണ് സോഷ്യല്‍മീഡിയയില് നടന്നത്. ഇപ്പോഴിതാ, അതിന് മറുപടിയുമായി മഞ്ജു തന്നെ രംഗത്തെത്തി.\n‘ചിലതൊക്കെ കാണാറുണ്ട്. തെരഞ്ഞെടുപ്പില് മത്സരിക്കാന് പോകുന്നു, കോടീശ്വരനുമായി വിവാഹം ഉടന്. ചില സിനിമകളില് നിന്നു പിന്‍മാറി. ഇത്തരം വാര്‍ത്തകള്‍ക്ക് അവ അര്‍ഹിക്കുന്ന പ്രാധാന്യം മാത്രം കൊടുത്താല് മതി. എഴുതുന്നവരുടെ മനോഗതം അനുസരിച്ച് ഓരോന്നു പടച്ചുവിടുകയാണ്.’\n‘സത്യം അറിയാവുന്നതുകൊണ്ട് ഇതൊന്നും കണ്ടും ടെന്‍ഷനടിക്കാറില്ല. നമ്മളെന്തിനാണു പേടിക്കുന്നത്. ഇവയെ നേരിടാന് ടെക്‌നിക്കുകളൊന്നുമില്ല. പറയുന്നവര് എന്തും പറഞ്ഞോട്ടെ. ചിരിയോടെ തള്ളിക്കളയുക. പോസിറ്റീവായി ഇരിക്കുക.’\n‘അവിടെയും ഇവിടെയും വരുന്ന വാര്‍ത്തകളൊന്നും ആരും വിശ്വസിക്കരുത്. എന്തെങ്കിലും പറയാനുണ്ടാകുമ്പോള് നേരിട്ടോ ഫേസ്ബുക് പേജിലൂടെയോ പറയും. അതാണെന്റെ പതിവ്. നിങ്ങളുമായി നേരിട്ട് വിശേഷങ്ങള് പങ്കുവയ്ക്കുന്നതാണ് എനിക്ക് ഏറ്റവുമിഷ്ടം.’-മഞ്ജു പറയുന്നു.\nവനിതാ മാഗസിന് നല്‍കിയ അഭിമുഖത്തിലാണ് മഞ്ജുവിന്റെ മറുപടി.\nRelated Items:Dileep, Featured, Manju Warrier\nനടി ആക്രമിക്കപ്പെട്ട കേസ്; ഹര്‍ജികളില് വിധി ഇന്ന്; ദിലീപിന്‍റെ ഹര്‍ജിയും ഇന്ന് പരിഗണിക്കും\nദിലീപിന്‍റേത് തന്ത്രം; ദിലീപിനെതിരെ സർക്കാർ ഹൈക്കോടതിയിൽ\nഗൗരി ലങ്കേഷ് കൊലപാതകം; സഹോദരന് ഇന്ദ്രജിത്തിനെ ചോദ്യംചെയ്തു


എം.കെ. അർജുനൻ; മലയാളിയിൽ പ്രണയം നിറച്ച സംഗീത സംവിധായകൻ | MK Arjunan musician of love -music news | Madhyamam\ndate_range6April 2020 4:48 AM GMT\nഎം.കെ. അർജുനൻ; മലയാളിയിൽ പ്രണയം നിറച്ച സംഗീത സംവിധായകൻ\nമൺമറഞ്ഞ സംഗീത സംവിധായകൻ എം.കെ. അർജുനൻ മാസ്റ്ററുടെ ഈണങ്ങളുമായി കൂട്ടുകൂടിയ വിവിധ തലമുറകളിലെ രചയിതാക്കൾക്ക് പകരം ലഭിച്ചത് എന്നും ഓർമ്മയിൽ സൂക്ഷിക്കാവുന്ന ഗാനശിൽപ്പങ്ങളാണെന്ന് പ്രമുഖ മാധ്യമ പ്രവർത്തകൻ രവിമേനോൻ.\n< p>അനവദ്യ സുന്ദരമായ ആ കവിതയെ ഹിന്ദുസ്ഥാനി-കർണാട്ടിക് രാഗങ്ങളാൽ ശബളാഭമായ ഒരു പ്രണയമാല്യമാക്കുകയാണ് അർജുനൻ മാസ ്റ്റർ ചെയ്യുന്നതെന്നും മാസ്റ്ററുടെ സൃഷ്ടികളിൽ ഒരു രാഗത്തിൽ നിന്ന് മറ്റൊന്നിലേക്കുള്ള സംക്രമണം തികച്ചും സ ്വാഭാവികവും സൗമ്യസുന്ദരവുമാണെന്നും രവിമേനോൻ അനുസ്മരിച്ചു.\nഫേസ്ബുക്കിലെഴുതിയ കുറിപ്പിലാണ് മെലഡിയുടെ നിത്യകാമുകൻ എം.കെ. അർജുനനെ കുറിച്ചുള്ള ഓർമകൾ രവി മേനോൻ പങ്കുവെച്ചത്.\nഫേസ്ബുക്ക് കുറിപ്പി െൻറ പൂർണ രൂപം:\nഗസലിെൻറ ഭാവമുള്ള പാട്ടാണ് വേണ്ടതെന്ന് നിർമ്മാതാവ്. ആ പാട്ടിനൊരു ഗുലാം അലി സ്പർശം ഉണ്ടെങ്കിൽ കൊള്ളാം എന്നു ഗാനരചയിതാവ്. രണ്ടും കേട്ട് നിശബ്ദമായി പുഞ്ചിരിച്ചു നിൽക്കുക മാത്രം ചെയ്തു എം കെ അർജ് ജുനൻ. അല്ലാതെന്തു ചെയ്യാൻ ? ഗസൽ എന്ന് അതുവരെ കേട്ടിട്ടുപോലുമില്ല അദ്ദേഹം. ഗുലാം അലി ആരെന്ന് പിടിയുമില്ല. എന്നിട ്ടും ആ രാവൊടുങ്ങും മുൻപ് ചെന്നൈ ന്യൂ വുഡ്ലാൻഡ്‌സ് ഹോട്ടലിലെ മുറിയിലിരുന്ന് ഏതു ഗസലിനെയും വെല്ലുന്ന ഒരു പ്രണയ ഗാനം സൃഷ്ടിച്ചു അർജ്ജുനൻ മാസ്റ്റർ. മലയാളത്തിൽ കേട്ട ഏറ്റവും മികച്ച ഭാവഗീതികളിൽ ഒന്ന്: ``ചെമ്പകത്തൈകൾ പൂത്ത മാന ത്ത് പൊന്നമ്പിളി ചുംബനം കൊള്ളാൻ ഒരുങ്ങീ..''\n‘കാത്തിരുന്ന നിമിഷം’ (1978) എന്ന ചിത്രത്തിന് വേണ്ടി ശ്രീകുമാരൻ തമ ്പിയുടെ വരികളിൽ നിന്ന് ആ പാട്ടുണ്ടാക്കുമ്പോൾ നിർമ്മാതാക്കളിൽ ഒരാളായ രഘുകുമാറുമുണ്ട് മാസ്റ്റർക്കൊപ്പം. ‘‘നി ങ്ങളെല്ലാം ഇക്കാലത്തും സ്നേഹത്തോടെ ചെമ്പകത്തൈകളെ കുറിച്ച് സംസാരിച്ചു കേൾക്കുമ്പോൾ അറിയാതെ രഘുവിനെ ഓർത്തുപോ കും ഞാൻ.’’ മാസ്റ്റർ പറയുന്നു. ‘‘ഗസൽ എന്തെന്നറിയാത്ത എനിക്ക് അതിെൻറ ശൈലി, രൂപഭാവങ്ങൾ, മൂഡ് ഒക്കെ എങ്ങനെ ആ യിരിക്കണം എന്ന് വിശദമാക്കി തന്നത് സംഗീതജ്ഞൻ കൂടിയായ രഘുവാണ്. മാത്രമല്ല ആ പാട്ടിെൻറ പിന്നണിയിൽ മനോഹരമായി തബല വായിക്കുക കൂടി ചെയ്തു അദ്ദേഹം. ഒരേ വരി തന്നെ പല രീതിയിൽ മനോധർമ ശൈലിയിൽ ആവർത്തിക്കുക എന്ന ആശയം തന്നതും രഘുവാണ്. ചരണത്തിലെ അത്തറിൻ സുഗന്ധവും എന്നു തുടങ്ങുന്ന വരി ഓർമ്മയില്ലേ? അക്കാലത്തെ റെക്കോർഡിംഗിെൻറ പരിമിതികൾ ഇല്ലായിരുന്നെങ്കിൽ പത്തിരുപത് മിനിറ്റ് നീളുന്ന ഒരു പാട്ടാക്കി മാറ്റിയിരുന്നേനെ ഞാൻ അതിനെ. അത്രയും ആസ്വദിച്ചാണ് ഞാൻ ആ ഗാനം ചെയ്തത്...’’ തീർന്നില്ല. തമ്പിയുടെ വരികളിലെ പ്രണയലഹരി കൂടി ചേരുമ്പോഴേ ചെമ്പകത്തൈകളുടെ സൗരഭ്യം പൂർണ്ണമാകൂ എന്ന് കൂട്ടിച്ചേർക്കുന്നു മാസ്റ്റർ. പിന്നെ കമലഹാസൻ - വിധുബാലമാരുടെ സ്വയം മറന്നുള്ള അഭിനയവും.\nതെല്ലും നിനച്ചിരിക്കാതെ ചെമ്പകത്തൈകൾ വന്നു മനസ്സിനെ തൊട്ട സന്ദർഭങ്ങൾ നിരവധിയുണ്ട് അർജ്ജുനൻ മാസ്റ്ററുടെ ജീവിതത്തിൽ. ചെന്നൈയിൽ തെന്നിന്ത്യൻ ചലച്ചിത്ര പ്രവർത്തകരെ ആദരിക്കുന്ന പരിപാടി. അതിഥികളിൽ ഒരാളായി ഹാളിെൻറ മൂലയിൽ അധികമാരാലും ശ്രദ്ധിക്കപ്പെടാതെ ഒതുങ്ങിയിരിക്കുന്നു അർജ്ജുനൻ മാസ്റ്റർ. കമലഹാസനെ പോലുള്ള സൂപ്പർ താരങ്ങളുടെ സുവർണ്ണ സാന്നിധ്യത്തിൽ ജ്വലിച്ചു നിൽക്കുന്ന വേദിയാണ്. ആദരിക്കാനുള്ള ഊഴമെത്തിയപ്പോൾ ആരോ മാസ്റ്ററുടെ പേര് അനൗൺസ് ചെയ്തു. ഒപ്പമുള്ള സഹായിയുടെ കൈ പിടിച്ചു മാസ്റ്റർ ആൾക്കൂട്ടത്തിനിടയിലൂടെ വേച്ചു വേച്ചു വേദിയിലേക്ക് നടക്കുമ്പോൾ, പശ്ചാത്തലത്തിൽ ഒരു പാട്ടിെൻറ ശീലുകൾ. മൈക്ക് കയ്യിലെടുത്തു കമലഹാസൻ പാടുകയാണ്: ‘‘ചെമ്പകത്തൈകൾ പൂത്ത മാനത്ത് പൊന്നമ്പിളി ചുംബനം കൊള്ളാനൊരുങ്ങീ...’’\nഅത്ഭുതമായിരുന്നു മാസ്റ്റർക്ക്. എത്രയോ ഭാഷകളിൽ നൂറു കണക്കിന് സൂപ്പർ ഹിറ്റ് ഗാനങ്ങൾക്കൊത്ത് ചുണ്ടനക്കിയ കമൽ ഇപ്പോഴും തെൻറ ഈ പഴയ പാട്ട് ഓർത്തിരിക്കുന്നുവെന്നോ? വേദിയിൽ കയറിവന്ന് കൈകൂപ്പി നിന്ന സംഗീതസംവിധായകനോട് കമൽ പറഞ്ഞു: ‘‘മാസ്റ്ററുടെ ഈ പാട്ടിന്റെ വരികൾ മനഃപാഠമാണെനിക്ക്. എെൻറ ജീവിതവുമായി അത്രയേറെ ബന്ധപ്പെട്ടു കിടക്കുന്നു അവ.’’ കൊച്ചിയിലെ ബോൾഗാട്ടി പാലസ് പരിസരത്തു വെച്ച് ചെമ്പകത്തൈകൾ ചിത്രീകരിക്കുന്ന സമയത്ത് ചിരകാല കാമുകിയായ വാണിഗണപതിയെ ജീവിതത്തിലേക്ക് ക്ഷണിക്കാനുള്ള ഒരുക്കത്തിലാണ് കമൽ. വിധുബാലയാകട്ടെ പിൽക്കാലത്ത് തെൻറ ജീവിതപങ്കാളിയായിത്തീർന്ന മുരളിയുമായി തീവ്രാനുരാഗത്തിലും. എല്ലാ അർത്ഥത്തിലും പ്രണയ നിർഭരമായ നിമിഷങ്ങൾ. അതിനിണങ്ങുന്ന ഗാനവും.\nസമാനമായ മറ്റൊരു അനുഭവം കൂടിയുണ്ട് അർജ്ജുനൻ മാസ്റ്ററുടെ ഓർമ്മയിൽ. ഗായകൻ എസ്.പി ബാലസുബ്രഹ്മണ്യവുമായുള്ള ആദ്യ കൂടിക്കാഴ്ച. ആരോ പേര് പറഞ്ഞു പരിചയപ്പെടുത്തിയപ്പോൾ ‘നിൻ മണിയറയിലെ’ എന്ന പാട്ടിെൻറ പല്ലവി മാസ്റ്ററെ പാടിക്കേൾപ്പിച്ചു എസ്.പി.ബി. അത് കഴിഞ്ഞു നീലനിശീഥിനി എന്ന പാട്ടും. എല്ലാം കേട്ട് വിസ്മയിച്ചു നിൽക്കുകയാണ് മാസ്റ്റർ. ഈ പാട്ടുകളുമായി എസ്. പി.ബിക്ക് എന്ത് ബന്ധം? പഴയ ഒരു സംഭവം എസ്.പി.ബി ഓർത്തെടുത്തത് അപ്പോഴാണ്. 1970 കളുടെ തുടക്കത്തിലെ കഥ. സംവിധായകൻ വേണുവിെൻറ ചെന്നൈ ഓഫീസിൽ ശ്രീകുമാരൻ തമ്പിയുമൊത്തിരുന്ന് സി.ഐ.ഡി നസീറിലെ പാട്ടുകൾ ചിട്ടപ്പെടുത്തുകയാണ് അർജ്ജുനൻ. ആ ഓഫീസിന് തൊട്ടടുത്ത് തന്നെ ഒരു വീടുണ്ട്. സിനിമയിൽ അവസരം തേടി വന്ന ചില ചെറുപ്പക്കാരാണ് അവിടെ താമസം. വളർന്നു വരുന്ന പാട്ടുകാരും നടന്മാരുമൊക്കെയുണ്ട് അക്കൂട്ടത്തിൽ. അവരിലൊരാൾ കമ്പോസിംഗ് കേൾക്കാൻ പതിവായി വേണുവിെൻറ ഓഫീസിന് പുറത്തു വന്നു കാത്തു നിൽക്കും. പാട്ടുകൾ കേട്ട് ഹൃദിസ്ഥമാക്കും. ആ പയ്യെൻറ പേര് ബാലു. ഇന്നത്തെ എസ്.പി ബാലസുബ്രഹ്മണ്യം. അന്ന് മനഃപാഠമാക്കിയതാണ് നിൻ മണിയറയിലും നീലനിശീഥിനിയുമെല്ലാം.\n‘‘എത്ര ഉയരങ്ങളിൽ എത്തിയാലും പിന്നിട്ട വഴി മറക്കാത്തവരാണ് യഥാർത്ഥ കലാകാരൻമാർ എന്ന് തോന്നാറുണ്ട്. അതിെൻറ ഏറ്റവും നല്ല ഉദാഹരണമാണ് എസ്.പി.ബി. ഇഷ്ടം കൊണ്ടാണ് ആ പാട്ടുകൾ എല്ലാം പഠിച്ചതെന്ന് എസ്.പി.ബി പറഞ്ഞപ്പോൾ എെൻറ കണ്ണ് നിറഞ്ഞുപോയി.’’- അർജ്ജുനൻ.\nഅങ്ങനെ എത്രയെത്ര പ്രണയ സുരഭില ഗാനങ്ങൾ. എന്തെല്ലാം ഓർമ്മകൾ. മലയാളികൾ നെഞ്ചോട് ചേർത്തുവെച്ച ആ പാട്ടുകൾ പലതും കോമഡി പ്പടങ്ങളിലും സി.ഐ.ഡി പടങ്ങളിലുമായി ഒതുങ്ങിപ്പോയി എന്നത് അർജ്ജുനൻ മാസ്റ്ററുടെ ദുര്യോഗം; മലയാളികളുടെയും. ഉദയയെ പോലുള്ള വൻകിട ബാനറുകളുടെ പടങ്ങൾ അത്യപൂർവ്വമായേ മാസ്റ്ററെ തേടിവന്നുള്ളൂ. ചെയ്തതെറേയും ശശികുമാറിെൻറയും എ.ബി രാജിെൻറയുമൊക്കെ ചിത്രങ്ങൾ. കാവ്യസുന്ദരമായ ഗാനങ്ങൾക്ക് വലിയ പ്രസക്തിയൊന്നുമില്ല അത്തരം ചിത്രങ്ങളിൽ. പതിവ് അടി-ഇടി-വെടി ഫോർമുല അക്ഷരംപ്രതി നടപ്പാക്കുന്നതിനിടക്ക് പാട്ടുപാടാൻ നായകനെവിടെ സമയം? എന്നിട്ടും ശ്രീകുമാരൻ തമ്പി - അർജ്ജുനൻ ടീമിന് വേണ്ടി ഈ സംവിധായകരെല്ലാം അവരുടെ സി.ഐ.ഡി നായകരെ ഗാനഗന്ധർവന്മാരും നിത്യകാമുകരുമാക്കി. സ്കോട്ട്ലൻഡ് യാർഡിൽ വിദഗ്ധ പരിശീലനം നേടിവന്ന ഈ ഡിറ്റക്ടീവുമാർ കുറ്റാന്വേഷണത്തിനിടെ വീണുകിട്ടിയ വിശ്രമവേളകളിൽ ഷീലക്കും ജയഭാരതിക്കും വിജയശ്രീക്കും പിറകെ പ്രണയാർദ്രമായ മെലഡികൾ പാടി അലഞ്ഞു.\nജനത്തിന് ലവലേശമുണ്ടായിരുന്നില്ല പരാതി. പാട്ടുകൾ അത്രയ്ക്കും മനോഹരമായിരുന്നല്ലോ. ‘‘പരിപൂർണ്ണമായി സ്വയം സമർപ്പിച്ചുകൊണ്ടാണ് ആ ഗാനങ്ങളോരോന്നും എല്ലാം ഞാൻ സൃഷ്ടിച്ചത്. പിന്നീടവ സിനിമയിൽ കണ്ട് സങ്കടം തോന്നിയിട്ടുണ്ട്. വളരെ ബുദ്ധിമുട്ടി ചെയ്ത രാഗമാലികകൾ പോലും തരം താണ കോമഡി ആയി ചിത്രീകരിച്ചാൽ എങ്ങനെയിരിക്കും?’’ ഹലോ ഡാർലിംഗിലെ അനുരാഗമേ അനുരാഗമേ, ദ്വാരകേ ദ്വാരകേ, രാജുറഹിമിലെ രവിവർമ്മ ചിത്രത്തിൻ തുടങ്ങി ഉദാഹരണങ്ങൾ നിരവധിയുണ്ട്. പല പാട്ടുകളും സ്റ്റോക്ക് ഷോട്ടുകൾ വെച്ച് തട്ടിക്കൂട്ടിയവ. അവ ഉൾക്കൊള്ളുന്ന സിനിമകൾ പേരിന് ഒരു പ്രിൻറ് പോലും അവശേഷിപ്പിക്കാതെ വിസ്മൃതിയിൽ ചെന്നൊടുങ്ങിയിട്ടും, പാട്ടുകൾ മാത്രം ഇന്നും ഓർമ്മയിൽ പീലിവിടർത്തി നിൽക്കുന്നു എന്നത് കാലത്തിെൻറ കാവ്യനീതിയാകാം.\nപ്രണയഗാനങ്ങളിലാണ് അർജ്ജുനൻ മാസ്റ്ററുടെ പ്രതിഭ ഏറ്റവുമധികം മിന്നിത്തിളങ്ങിയതെന്ന് തോന്നും ചിലപ്പോൾ. ‘തിരുവോണ’ത്തിലെ ‘‘ആ ത്രിസന്ധ്യ തൻ അനഘ മുദ്രകൾ ആരോമലേ നാം മറക്കുവതെങ്ങിനെ’’ എന്ന ഗാനമോർക്കുക. പ്രണയത്തിലെ രതിഭാവത്തെ ആകാശ മേഘ തരംഗാവലികളുമായി വിളക്കിച്ചേർക്കുകയാണ് ശ്രീകുമാരൻ തമ്പി. അനവദ്യ സുന്ദരമായ ആ കവിതയെ ഹിന്ദുസ്ഥാനി -കർണ്ണാട്ടിക് രാഗങ്ങളാൽ ശബളാഭമായ ഒരു പ്രണയമാല്യമാക്കുന്നു അർജ്ജുനൻ. ബിഹാഗിൽ തുടങ്ങി വസന്ത, രഞ്ജിനി, സരസ്വതി, ഷണ്മുഖപ്രിയ എന്നീ രാഗങ്ങളിലൂടെ ഒഴുകിനീങ്ങുന്ന ശ്രവ്യാനുഭവം. ഒരു രാഗത്തിൽ നിന്ന് മറ്റൊന്നിലേക്കുള്ള സംക്രമണം തികച്ചും സ്വാഭാവികവും സൗമ്യസുന്ദരവുമാണ് മാസ്റ്ററുടെ സൃഷ്ടികളിൽ. ശ്രോതാവ് അതറിയുന്നുപോലുമില്ല. പ്രണയത്തെ പ്രഭാതവുമായി ചേർത്തുവെക്കുന്ന പുഷ്പാഞ്ജലിയിലെ ‘‘പ്രിയതമേ പ്രഭാതമേ’’ എന്ന ഗാനം കേട്ടുനോക്കുക. ബൗളി, ആഭേരി, മലയമാരുതം എന്നീ രാഗങ്ങൾ എത്ര ഔചിത്യത്തോടെയാണ് ആ ഗാനത്തിൽ മാസ്റ്റർ കോർത്തിണക്കിയിരിക്കുന്നത്. അരങ്ങേറ്റ സിനിമയായ ``കറുത്ത പൗർണമി''യിലെ ശിശുവിനെ പോൽ പുഞ്ചിരി തൂകി എന്ന പാട്ടിലുമുണ്ട് രാഗവൈവിധ്യത്തിന്റെ ഈ അപൂർവ ചാരുത. ബാഗേശ്രീയും ഹമീർ കല്യാണിയും വസന്ത രാഗവും ഹൃദയം കൊണ്ട് ഒന്നായി ഒഴുകിച്ചേരുന്നു ആ രാഗമാലികയിൽ.\nപ്രണയഗാനങ്ങൾ ചിട്ടപ്പെടുത്തുമ്പോൾ മനസ്സുകൊണ്ട് കാമുകനായി മാറുന്ന ദേവരാജനെ കുറിച്ച് പി. സുശീല പറഞ്ഞുകേട്ടിട്ടുണ്ട്. അർജ്ജുനൻ മാസ്റ്ററുടെ കാര്യത്തിലുമുണ്ട് ഈ പകർന്നാട്ടമെന്ന് സാക്ഷ്യപ്പെടുത്തുന്നു വാണിജയറാം. ഒരു വ്യത്യാസം മാത്രം. വളരെ പതുക്കെ, കാതിൽ മന്ത്രിക്കുന്ന മട്ടിലാണ് മാസ്റ്റർ പാടിത്തരുക. പക്ഷേ ആ ആലാപനത്തിൽ ഉൾക്കൊള്ളുന്ന ഭാവം ഗാനത്തിലേക്ക് പകർത്തുക എളുപ്പമല്ല. അർജ്ജുന സംഗീതത്തിൽ ഏറ്റവുമധികം ഗാനങ്ങൾ പാടിയ ഗായിക വാണി തന്നെ. അവയിൽ ഭൂരിഭാഗവും മറക്കാനാവാത്ത പ്രണയഗാനങ്ങൾ. പിക്നിക്കിലെ ‘‘വാൽക്കണ്ണെഴുതി വനപുഷ്പം ചൂടി’’ എന്ന നിത്യ സുന്ദര ഗാനത്തോടെയാണ് ആ കൂട്ടുകെട്ടിന്റെ തുടക്കം. മധുരഗാനങ്ങളുടെ ഒരു പ്രവാഹമായിരുന്നു പിന്നെ. മലയാളികൾ ഏറ്റു പാടിയ സോളോകളും യുഗ്മഗാനങ്ങളും ഉണ്ടായിരുന്നു അവയിൽ: മാവിെൻറ കൊമ്പിലിരുന്നൊരു മൈനവിളിച്ചു (പ്രവാഹം), ലജ്ജാവതി ലജ്ജാവതി (പുലിവാല്), തേടിത്തേടി ഞാനലഞ്ഞു (സിന്ധു), ചന്ദ്രകിരണങ്ങൾ രാഗങ്ങളായി ('അമ്മ), സീമന്തരേഖയിൽ (ആശീർവാദം), നിലവിളക്കിൻ തിരി, മധുവിധു രാത്രികൾ (ശാന്ത ഒരു ദേവത)... ‘‘ആലാപനത്തിൽ പൂർണ്ണ സ്വാതന്ത്ര്യം അനുവദിച്ചു തരാറുണ്ട് മാസ്റ്റർ. ഒരു പക്ഷേ എന്നിലുള്ള പ്രതീക്ഷ കൊണ്ടാവാം. ആ പ്രതീക്ഷക്കൊത്ത് ഉയരാൻ കഴിഞ്ഞു എന്നു തന്നെയാണ് എെൻറ വിശ്വാസം..’’- വാണി.\nശ്രീകുമാരൻ തമ്പിയുടെ രചനകളിൽ നിന്നാവണം അർജ്ജുനെൻറ പ്രണയഗാനങ്ങൾ ഏറെയും പിറന്നത്. ആദ്യമായി ഒരുമിച്ച ``റസ്റ്റ്ഹൗസി''ൽ തന്നെ ഉണ്ടായിരുന്നു ഹൃദയഹാരിയായ അനുരാഗഗീതികൾ. പൗർണമി ചന്ദ്രിക തൊട്ടുവിളിച്ചു, മുത്തിലും മുത്തായ മണിമുത്തു കിട്ടി, യമുനേ യദുകുല രതിദേവനെവിടെ, പിന്നെ തെല്ലൊരു വിഷാദഛായയുള്ള ``പാടാത്ത വീണയും പാടും പ്രേമത്തിൻ ഗന്ധർവ വിരൽ തൊട്ടാൽ.'' തമ്പി - അർജ്ജുനൻ സഖ്യത്തിന്റെ പ്രണയഗീതങ്ങളിൽ ആ ഗന്ധർവ വിരൽ സ്പർശം ഏൽക്കാത്തവ അത്യപൂർവം. സംശയമുണ്ടെങ്കിൽ ഈ പട്ടികയിലൂടെ ഒന്ന് കണ്ണോടിക്കുക: മലരമ്പനറിഞ്ഞീലാ (രക്തപുഷ്പം), നിൻ മണിയറയിലെ, നീലനിശീഥിനി (സി ഐ ഡി നസീർ), ചന്ദ്രരശ്മി തൻ (അന്വേഷണം), മുത്തു കിലുങ്ങി മണി മുത്തു കിലുങ്ങി (അജ്ഞാതവാസം), മനസ്സിനകത്തൊരു പാലാഴി (പഞ്ചവടി), ഹൃദയവീണതൻ മൃദുല തന്ത്രിയിൽ (ഇത് മനുഷ്യനോ), പാലരുവി കരയിൽ, കുയിലിന്റെ മണിനാദം കേട്ടു, സിന്ദൂര കിരണമായി (പദ്മവ്യൂഹം), മല്ലികപ്പൂവിൻ മധുരഗന്ധം (ഹണിമൂൺ), സ്നേഹഗായികേ (പ്രവാഹം), കസ്തൂരി മണക്കുന്നല്ലോ, വാൽക്കണ്ണെഴുതി (പിക്നിക്), എത്ര സുന്ദരി എത്ര പ്രിയങ്കരി (തിരുവോണം), സാന്ധ്യതാരകേ മറക്കുമോ നീ, ഉറങ്ങാൻ കിടന്നാൽ (പദ്മരാഗം), ചന്ദ്രോദയം കണ്ട് (സിന്ധു), സൂര്യകാന്തി പൂ ചിരിച്ചു (ലൈറ്റ് ഹൗസ്), രണ്ടു നക്ഷത്രങ്ങൾ കണ്ടുമുട്ടി (കന്യാദാനം), ആയിരം അജന്താ ചിത്രങ്ങളിൽ (ശംഖുപുഷ്പം)...\nവയലാറിനൊപ്പം അധികം സിനിമകൾ ചെയ്യാൻ കഴിഞ്ഞില്ല അർജ്ജുനന്. എങ്കിലും അവർ ഒരുമിച്ച അൻപതോളം ഗാനങ്ങളിൽ പ്രണയത്തിെൻറ വ്യത്യസ്ത ഭാവതലങ്ങൾ അനുഭവിച്ചറിയുന്നു നാം. അനുരാഗമേ, കാറ്റിൻ ചിലമ്പൊലിയോ, ദ്വാരകേ (ഹലോ ഡാർലിംഗ്), തളിർവലയോ താമര വലയോ (ചീനവല), മല്ലീസായകാ, മയിൽപ്പീലിക്കണ്ണിലെ കലയെവിടെ (സൂര്യവംശം) എന്നീ പാട്ടുകൾ ഓർക്കുക. ആദ്യചിത്രത്തിലെ ഗാനരചയിതാവായ പി ഭാസ്കരനുമായും പിന്നീട് അധികം ഒന്നിച്ചില്ല അർജ്ജുനൻ. പക്ഷേ ഇരുവരും ചേർന്ന് സൃഷ്ടിച്ച ഗാനങ്ങൾ ഓരോന്നും അനുപമം. അനുവാദമില്ലാതെ അകത്തുവരും (പുഴ), മാനസതീരത്തെ ചുംബിച്ചുണർത്തിയ (ഡിറ്റക്ടീവ് 909 കേരളത്തിൽ), രാഗതുന്ദില നീല (ചഞ്ചല), പാതിരാവാം സുന്ദരിയെ (മത്സരം) എന്നീ പാട്ടുകൾ ഓർമ്മയിലുണ്ട്.\nകാനം ഇ ജെ (തിരയും തീരവും ചുംബിച്ചുറങ്ങീ, പുഞ്ചിരിപ്പൂവുമായ് പഞ്ചമിചന്ദ്രിക, സ്വയംവര കന്യകേ, ഉഷസ്സിൽ നീയൊരു തുഷാരബിന്ദു, ഇന്ദുകമലം ചൂടി), പൂവച്ചൽ ഖാദർ (കായൽക്കരയിൽ തനിച്ചുവന്നത് കാണാൻ, രാവിനിന്നൊരു പെണ്ണിെൻറ), പാപ്പനംകോട് ലക്ഷ്മണൻ (സ്വപ്‌നങ്ങൾ താഴികക്കുടമേന്തും, സ്വപ്നഹാരമണിഞ്ഞെത്തും, ശാരികത്തേൻ മൊഴികൾ, എന്തിനു സ്വർണ മയൂര സിംഹാസനം), ഒ എൻ വി (കളിവിളക്കിൻ മുന്നിൽ , സരോവരം പൂചൂടി, കാണാനഴകുള്ള മാണിക്യക്കുയിലേ), ആർ കെ ദാമോദരൻ (രവിവർമ ചിത്രത്തിൻ, ചന്ദ്രകിരണത്തിൻ ചന്ദനമുണ്ണും), ചിറയിൻകീഴ് രാമകൃഷ്ണൻ നായർ (കുടമുല്ലക്കാവിലെ, ഏഴിലംപാലത്തണലിൽ), ഭരണിക്കാവ് ശിവകുമാർ (ആയിരവല്ലി തൻ), ദേവദാസ് (മാന്മിഴിയാൽ മനം കവർന്നു), ശ്രീധരനുണ്ണി (സ്വപ്നത്തിൽ നിന്നൊരാൾ ചോദിച്ചു), തിക്കുറിശ്ശി (പൂമെത്തപ്പുറത്ത് ഞാൻ നിന്നെ കിടത്തും), അപ്പൻ തച്ചേത്ത് (സന്ധ്യ തൻ കവിൾ തുടുത്തു), ഷിബു ചക്രവർത്തി (ചെല്ലച്ചെറു വീടുതരാം) ... അർജ്ജുനെൻറ ഈണങ്ങളുമായി കൂട്ടുകൂടിയ വിവിധ തലമുറകളിലെ രചയിതാക്കൾക്ക് പകരം ലഭിച്ചത് എന്നും ഓർമ്മയിൽ സൂക്ഷിക്കാവുന്ന ഗാനശിൽപ്പങ്ങൾ.\nഇത്രയും പ്രണയഗാനങ്ങൾ സൃഷ്ടിച്ച മനുഷ്യെൻറ ഉള്ളിലൊരു കാമുകനുണ്ടാകും; തീർച്ച. ``മാഷും പ്രണയിച്ചിട്ടില്ലേ?'' -- അർജ്ജുനൻ മാസ്റ്ററോട് ഒരു കുസൃതിച്ചോദ്യം. ‘‘അതൊരു വലിയ കഥയാണ്. സിനിമയേക്കാൾ നാടകതീയതകൾ നിറഞ്ഞ കഥ. പിന്നീടൊരിക്കൽ പറയാം...’’ പതിയെ ചിരിച്ചൊഴിയുന്നു അഞ്ചു പതിറ്റാണ്ടുകാലം മലയാളിയിൽ പ്രണയം നിറച്ച സംഗീത സംവിധായകൻ.\nTAGS:Arjunan master mk arjunan demise music director Malayalam songs music news malayalam news


ദേശാന്തരവാസികളുടെ ദുരിതക്കയങ്ങൾ | Bodhi Commons\n- സമ്പത്ത് വി. സ… 30 May 2015\n2001 മുതൽ 2011 വരെയുള്ള പത്തു വർഷക്കാലം ഇന്ത്യൻ സമ്പദ് വ്യവസ്ഥയെ സംബന്ധിച്ച് വളരെ സവിശേഷതകൾ ഉള്ളതാണ്. ഇന്ത്യൻ സാമ്പത്തിക വളർച്ച ഒമ്പത് കണ്ട കാലയളവാണിത്. ഈ കാലയളവിൽ തന്നെയാണ് ഏറെ ചർച്ചകൾക്ക് വഴിവെച്ച തൊഴിൽരഹിത വളർച്ചയുണ്ടായതും. ഇവയ്ക്കെല്ലാമുപരി ഇന്ത്യൻ നഗരങ്ങൾ ഗ്രാമങ്ങളെ അപേക്ഷിച്ച് ജനസംഖ്യ വർദ്ധനവ് രേഖപ്പെടുത്തിയ വർഷങ്ങളാണിവ. 2011 സെൻസസ് റിപ്പോർട്ട് പ്രകാരം നഗരങ്ങളിലെ ജനസംഖ്യ കഴിഞ്ഞ പത്തു വർഷത്തിൽ (2001-2011) 91 ദശലക്ഷം വർദ്ധിച്ചപ്പോൾ ഗ്രാമീണ ഇന്ത്യയുടേത് 90.6 ദശലക്ഷം മാത്രമാണ് വർദ്ധിച്ചത്. പ്രത്യക്ഷത്തിൽ ചെറുതെന്ന് തോന്നിയേക്കാവുന്ന ഈ അന്തരം പക്ഷെ ഒരു പുതിയ പ്രതിഭാസമാണ്. ഗ്രാമങ്ങൾ വിട്ട് നഗരങ്ങളിലേക്ക് ചേക്കേറുന്ന വലിയൊരു വിഭാഗം ജനങ്ങൾ ഈ പ്രതിഭാസത്തിന്റെ മുഖ്യസ്രോതസ്സായി വിലയിരുത്തപ്പെടുന്നു. മുംബൈ , ഡൽഹി , കൊൽകത്ത മുതലായ വൻ നഗരങ്ങൾ ഇന്ന് ഏറ്റവും കൂടുതൽ ജനങ്ങൾ തിങ്ങിപാർക്കുന്ന ലോകത്തിലെ പത്ത് നഗരങ്ങളിൽ ഉൾപ്പെട്ടിരിക്കുന്നു.\nഎന്തുകൊണ്ട് ഗ്രാമങ്ങൾ വിട്ട് നഗരങ്ങളിലേക്ക് ?\nവർദ്ധിതതോതിൽ നടക്കുന്ന നഗരവൽക്കരണവും അതുവഴി നഗരങ്ങളിൽ ലഭ്യമാകുന്ന പുതിയ അവസരങ്ങളും ഇതിന് ഒരു കാരണമായി പറയാമെങ്കിലും നവലിബറൽ പരിഷ്കാരങ്ങൾ നട്ടെല്ലൊടിച്ച ഇന്ത്യൻ കാർഷിക മേഖലയും ഒപ്പം ഗ്രാമീണ ഇന്ത്യയും നേരിടുന്ന ദുരവസ്ഥയുടെ നേർസാക്ഷ്യമാണിത്. വികലവികസനമാതൃകകൾ തീർത്ത ദുരിതക്കയം ഇല്ലാതാക്കിയത് ബഹുഭൂരിപക്ഷം വരുന്ന ജനതയുടെ ഉപജീവനമാർഗമാണ്. മണിക്കൂറിൽ ശരാശരി 83 പേർ കാർഷികവൃത്തി ഉപേക്ഷിക്കാൻ നിർബന്ധിതരാകുന്ന തരത്തിൽ ഇത് വളർന്നിരിക്കുന്നു. പട്ടിണിയും ദാരിദ്ര്യവും തൊഴിലവസരങ്ങളുടെ ലഭ്യതക്കുറവും തീർക്കുന്നദുരിതങ്ങളുടെ ദൂഷിതവലയം ഈ വലിയ വിഭാഗത്തെ തൊഴിൽ തേടിയുള്ള ദേശാന്തരവാസത്തിലേക്ക്നയിക്കുന്നു. ഇന്ത്യയിലിന്നു ജനസംഖ്യയുടെ മുപ്പതു ശതമാനത്തിലേറെ തൊഴിൽപരമായ ദേശാന്തരവാസത്തിൽ ഏർപ്പെട്ടിരിക്കുന്നവരാണ്.\nആരാണ് ഇവർ ? പോകുന്നത് എവിടേക്ക്?\nതൊഴിൽ തേടിയുള്ള ദേശാന്തരവാസത്തിൽ ഏർപ്പെടുന്ന തൊഴിലാളികളിൽ ചില പൊതു സ്വഭാവങ്ങൾ കാണാനാകും. ഇവരിൽ ഏറിയ പങ്കും പട്ടികജാതി പട്ടികവർഗ വിഭാഗക്കാരും മറ്റ് പിന്നോക്ക സമുദായാംഗങ്ങളുമാണ്. വലിയൊരു വിഭാഗം നിരക്ഷരരും സാമ്പത്തികബാധ്യതയുള്ളവരുമാണ്. ജാതീയവും സാമ്പത്തികവുമായ ഇവരുടെ ഈ പിന്നോക്കാവസ്ഥ തൊഴിൽ കമ്പോളത്തിൽ ഇവർ എത്തിപ്പെടുന്ന സാഹചര്യങ്ങൾ നിർണ്ണയിക്കുന്നതിൽ വലിയ പങ്ക് വഹിക്കുന്നു. ബീഹാർ , രാജസ്ഥാൻ , ഉത്തർ പ്രദേശ് , ജാർഖണ്ഡ് , ഒഡീഷ , തെലങ്കാന മുതലായ പിന്നോക്ക സംസ്ഥാനങ്ങളിൽ നിന്നാണ് ഇവരിൽ ഭൂരിപക്ഷവും.\nജീവിതപ്രാരാബ്ധങ്ങൾ കൂടാതെ തങ്ങൾ വിധേയരാക്കപ്പെടുന്ന സാമ്പത്തിക ശാരീരിക ചൂഷണങ്ങൾ തൊഴിലാളികളെ അവനവനിലേക്ക് തന്നെ ചുരുക്കുന്നു. തന്റെ സാമ്പത്തിക പരാധീനതകൾ തീർക്കുന്നതിനും ദൈനംദിന ആവശ്യങ്ങൾ നിറവേറ്റുന്നതിലുമപ്പുറം തൊഴിലിടങ്ങളിലെ അവകാശങ്ങൾ ഉറപ്പു വരുത്തുവാനോ മനുഷ്യത്വപരമായ സമീപനം തങ്ങളോട് പുലർത്തണം എന്ന് അവകാശപ്പെടുവാനോ ഇവർ തയ്യാറാകുന്നില്ല. സംഘാടന ശേഷിയുള്ള തൊഴിലാളികളെ മുതലാളിമാർ മുക്കാടമ്മാരാക്കി മാറ്റുന്നു.\nഒരേ സമയം വികസനസംബന്ധമായ പ്രാദേശിക അസമത്വത്തിന്റെയും ഇന്ത്യൻ സാമ്പത്തിക വളർച്ചയുടെയും സിരാകേന്ദ്രങ്ങളായി വർത്തിക്കുന്ന വൻ നഗരങ്ങളാണ് ഇവരുടെ പ്രധാന അഭയസ്ഥാനങ്ങൾ. ചേക്കേറുന്ന വൻനഗരങ്ങൾ ഇവർക്ക് താൽക്കാലിക അഭയകേന്ദ്രങ്ങൾ മാത്രമാണ്.എവിടെയും ഇവർ സ്ഥിരമായി തങ്ങുന്നില്ല. ചിലർ ആവശ്യത്തിനു പണം സമ്പാദിച്ച ശേഷം നാട്ടിലേക്ക് മടങ്ങുന്നു. സമ്പാദിച്ച പണം കൃഷിയിൽ തന്നെയോ അല്ലെങ്കിൽ മറ്റ് ഉല്പാദന മേഖലകളിലോ നിക്ഷേപിച്ച ശേഷം പഴയ തൊഴിലിലേക്ക് മടങ്ങുന്നു. ഇങ്ങനെ ഇവർ ഒരു ചാക്രിക സ്വഭാവം പ്രകടിപ്പിക്കുന്നു (Circular Migration ). മറ്റൊരു കൂട്ടർക്ക് കൃത്യമായ ലക്ഷ്യസ്ഥാനങ്ങളില്ല. മൂന്നുമാസക്കാലം മുംബൈയിലെങ്കിൽ അടുത്ത ആറുമാസക്കാലം ഇവർ ഡൽഹിയിലോ ബാംഗ്ലൂരോ മറ്റേതെങ്കിലും നഗരത്തിലോ ആവാം. മുമ്പ് പറഞ്ഞ കൂട്ടരിൽനിന്ന് ഇവരെ വ്യത്യസ്തരാക്കുന്നത് ദേശാന്തരവാസത്തിലെ ഈ ക്രമമില്ലായ്മയാണ് (Footloose Migration ). സാമ്പത്തിക പരാധീനതകൾ വേട്ടയാടുന്ന ഇവർ ചെന്നെത്തുന്ന നഗരങ്ങളിൽ എന്ത് ജോലി ചെയ്യാനും തയ്യാറാകുന്നു. കെട്ടിടനിർമാണമേഖലയിലും , കട്ടചൂളകളിലും, ഹോട്ടലുകളിലും യാതൊരു സുരക്ഷയുമില്ലാത്ത ജോലികളിൽ ഇവർ ഏർപ്പെടുന്നു. പല നഗരങ്ങളിലും തൊഴിൽ തേടിയെത്തുന്ന ഇതരസംസ്ഥാന തൊഴിലാളികളുടെ അതിപ്രസരം ഇന്ന് കാണാവുന്നതാണ്. അങ്ങനെ 'തിളങ്ങുന്നഇന്ത്യ' യുടെ സാമ്പത്തിക വളർച്ചയുടെ ചരിത്രം ദുരിതങ്ങൾ പേറി ഗ്രാമാന്തരങ്ങൾ വിടുന്ന തൊഴിലാളികളുടെ ദേശാന്തരവാസത്തിന്റെ ചരിത്രം കൂടിയാകുന്നു.\nജോലിസ്ഥലങ്ങൾ , വ്യവസ്ഥകൾ , ആനുകൂല്യങ്ങൾ\nഗ്രാമങ്ങളിൽ സാമ്പത്തിക അരക്ഷിതാവസ്ഥ അനുഭവിക്കുന്ന തൊഴിലാളികളെ റിക്രൂട്ട് ചെയ്യാൻ പ്രത്യേകം ആളുകളുണ്ട്. ഇവർ 'മുക്കാടം' എന്ന പേരില് അറിയപെടുന്നു. മുക്കാടം ഇടനിലക്കാരനാണ്. യഥാർത്ഥ മുതലാളിയുടെ വിശ്വസ്തനുമാണ്. മുതലാളിയും തൊഴിലാളിയും തമ്മിലുള്ള എല്ലാ സാമ്പത്തിക ഇടപാടുകളും മുക്കാടം വഴി മാത്രം നടക്കുന്നു. പലപ്പോഴും തൊഴിലാളികൾക്ക് മുതലാളി ആരെന്ന് യാതൊരു ധാരണയും ഉണ്ടാവില്ല. എല്ലാം മുക്കാടം നിയന്ത്രിക്കുന്നു. ഇയാൾ ഗ്രാമങ്ങളിലുള്ള തൊഴിലാളി കുടുംബങ്ങളിൽ ചെന്ന് ഒരു വലിയ തുക 'അഡ്വാൻസ്' നല്കി തൊഴിലാളികളെ റിക്രൂട്ട് ചെയ്യുന്നു. ഒരു കുടുംബത്തെ മൊത്തമായോ ജോലിചെയ്യാൻ കെല്പ്പുള്ള കുടുംബാംഗങ്ങളെ മാത്രമായോ ഇയാൾ റിക്രൂട്ട് ചെയ്തെന്നു വരാം. ഓരോ തൊഴിലാളിക്കും പതിനായിരമോ പതിനയ്യായിരമോ അഡ്വാൻസ് നല്കുന്നു. ഈ തുക തൊഴിലാളികൾ അവരുടെ അദ്ധ്വാനത്തിലൂടെ തിരികെ നൽകേണ്ടതാണ്. ഈ വ്യവസ്ഥ പലപ്പോഴും ഒരു കെണിയായി മാറുന്നു.\nകേരളത്തിലെ ദേശാന്തര തൊഴിലാളികൾ കടപ്പാട്: ദി ഹിന്ദു\nമുംബൈ, ഹൈദരാബാദ് മുതലായ നഗരങ്ങളുടെ സമീപപ്രദേശങ്ങളിൽ സ്ഥിതി ചെയ്യുന്ന കട്ടചൂളകൾ ഇങ്ങനെ റിക്രൂട്ട് ചെയ്യപ്പെടുന്ന ദേശാന്തരവാസികളായ തൊഴിലാളികൾ പണിയെടുക്കുന്ന ഒരു പ്രധാന മേഖലയാണ്. തൊഴിലാളികളുടെ കൂലി അവർ നിർമ്മിക്കുന്ന ചുടുകട്ടകളുടെ എണ്ണത്തിന്റെ അടിസ്ഥാനത്തിലാണ്. എന്നാൽ മുക്കാടം നല്കുന്ന അഡ്വാൻസ് തുക ഈടാക്കിയ ശേഷം അവശേഷിക്കുന്നത് മാത്രമേ ഇവർക്ക് ലഭിക്കുകയുള്ളൂ. ആ തുക തന്നെ നിർമ്മിച്ച ചുടുകട്ടകൾ കമ്പോളത്തിൽ വിപണനം ചെയ്തശേഷം മുതലാളിക്ക് കിട്ടുന്ന ലാഭത്തിന്റെ അടിസ്ഥാനത്തിൽ മാത്രമായിരിക്കും. ലാഭമില്ലെങ്കിൽ കൂലിയില്ല. ചുരുക്കത്തിൽ തൊഴിലാളികൾക്ക് പലപ്പോഴും ഒന്നും കിട്ടാത്ത അവസ്ഥയാണ് ഉണ്ടാവുക. ഇത് ഒരു ഒറ്റപ്പെട്ട അനുഭവമല്ല. ദേശാന്തരവാസികളായ തൊഴിലാളികൾ പണിയെടുക്കുന്ന മിക്ക മേഖലകളിലും സ്ഥലങ്ങളിലും ഇത് കാണാവുന്നതാണ്. ഇവർ അനുഭവിക്കുന്ന ചൂഷണത്തിന്റെ ഒരു വശം മാത്രമാണിത്. ശാരീരിക പീഡനങ്ങൾ ഇവർക്ക് ഒരു പുതുമയല്ല. കൂലിവർദ്ധനവ് ആവശ്യപെട്ട തൊഴിലാളിയുടെ കൈപ്പത്തി മുറിച്ചുമാറ്റിയ സംഭവമുണ്ടായത് ഹൈദരാബാദിന് സമീപമുള്ള ഒരു കട്ടചൂളയിലാണ് . സ്ത്രീ തൊഴിലാളികൾ ലൈംഗികാതിക്രമങ്ങൾക്ക് വിധേയരാക്കപ്പെടുന്നു. തൊഴിൽപരമായ അവകാശങ്ങളെ സംബന്ധിച്ച് യാതൊരു അറിവുമില്ലാത്ത ഇക്കൂട്ടരെ നിയന്ത്രിക്കുവാൻ ഒരു പ്രയാസവും മുതലാളിമാർ അനുഭവിക്കുന്നില്ല. മുക്കാടം ഇതിൽ മുതലാളിയെ സമ്പൂർണമായി പിന്തുണയ്ക്കുന്നു. തൊഴിലാളികൾക്ക് ഇടവേളകൾ നൽക്കുന്നത് വിരളമാണ്. ഒരു ദിവസം പതിനാലും പതിനാറും മണിക്കൂർ പണിയെടുക്കേണ്ടിവരുന്ന തൊഴിലാളികൾക്ക് ജോലിസ്ഥലത്ത് കണ്ടുമുട്ടുന്ന സഹതൊഴിലാളികൾ അല്ലാതെ സാമൂഹ്യ ബന്ധങ്ങൾ ഒന്നും തന്നെ ഉണ്ടാവാറില്ല. വിരട്ടിയും ഒറ്റപ്പെട്ട സ്ഥലങ്ങളിൽ പാർപ്പിച്ചും ഇവർ പ്രാദേശിക തൊഴിലാളികളുമായി ഇടപഴകുന്നതോ ചങ്ങാത്തം സ്ഥാപിക്കുന്നതോ തടയുന്നു. സാധാരണ തൊഴിലാളികൾക്ക് ലഭിക്കുന്ന പി.എഫ് മുതലായ ആനുകൂല്യങ്ങൾ ദേശാന്തരവാസികളായ തൊഴിലാളികൾക്ക് കേട്ടുകേൾവിപോലുമില്ല.\nസംഘാടനസാദ്ധ്യതകൾ , വെല്ലുവിളികൾ\nജീവിതപ്രാരാബ്ധങ്ങൾ കൂടാതെ തങ്ങൾ വിധേയരാക്കപ്പെടുന്ന സാമ്പത്തിക ശാരീരിക ചൂഷണങ്ങൾ തൊഴിലാളികളെ അവനവനിലേക്ക് തന്നെ ചുരുക്കുന്നു. തന്റെ സാമ്പത്തിക പരാധീനതകൾ തീർക്കുന്നതിനും ദൈനംദിന ആവശ്യങ്ങൾ നിറവേറ്റുന്നതിലുമപ്പുറം തൊഴിലിടങ്ങളിലെ അവകാശങ്ങൾ ഉറപ്പു വരുത്തുവാനോ മനുഷ്യത്വപരമായ സമീപനം തങ്ങളോട് പുലർത്തണം എന്ന് അവകാശപ്പെടുവാനോ ഇവർ തയ്യാറാകുന്നില്ല. സംഘാടന ശേഷിയുള്ള തൊഴിലാളികളെ മുതലാളിമാർ മുക്കാടമ്മാരാക്കി മാറ്റുന്നു. ഇങ്ങനെ ആ ചൂഷണ വ്യവസ്ഥയുടെ നെടുംതൂണായി മുക്കാടത്തെ നിലനിർത്തുന്നു.\nസംഘടിത മേഖലയിൽ ശക്തമായ സാന്നിദ്ധ്യമായി നിലകൊള്ളുന്ന ഇടതുപക്ഷ ട്രേഡ് യൂണിയനുകൾ പക്ഷെ ദേശാന്തരവാസികളായ തൊഴിലാളികളെ സംഘടിപ്പിക്കുന്നതിൽ അത്ര കണ്ട് വിജയിച്ചിട്ടില്ല. അത്തരം ശ്രമങ്ങൾ നടക്കുന്നുണ്ടെങ്കിലും ഈ വിഭാഗം തൊഴിലാളികളുടെ ഇടയിലേക്ക് ഇറങ്ങിചെല്ലുവാൻ വിഘാതമാകുന്ന ഘടകങ്ങൾ അനവധിയാണ്. വിവിധ പ്രദേശങ്ങളിൽ നിന്ന് വരുന്ന ഇവരെ അഭിസംബോധന ചെയ്യാൻ ഭാഷ ഒരു വലിയ തടസ്സമാകുന്നു. അനുഭവിക്കുന്ന ചൂഷണത്തിന്റെ കാര്യത്തിൽ സമാനരെങ്കിലും തൊഴിലാളികൾ തമ്മിൽ നിലനില്ക്കുന്ന സാംസ്കാരികാന്തരം ഇവരെ സംഘടിപ്പിക്കുന്നതിന് ബുദ്ധിമുട്ടുകൾ സൃഷ്ടിക്കുന്നു. പ്രാദേശിക തൊഴിലാളികൾ പല സ്ഥലങ്ങളിലും ഇതര സംസ്ഥാന തൊഴിലാളികളോട് പുലർത്തുന്ന ശത്രുതാപരമായ സമീപനവും സംഘാടനശ്രമങ്ങൾക്ക് വിഘാതമാകുന്നവയിൽ പ്രധാനമാണ്. പ്രാദേശിക - ഇതരസംസ്ഥാന ഭേദമന്യേ ഇരുകൂട്ടം തൊഴിലാളികളും നേരിടുന്ന പൊതുവായ പ്രശ്നങ്ങൾ അഭിസംബോധന ചെയ്ത് ആ ശ്രമങ്ങൾ യഥാവിധം തൊഴിലാളികളെ ബോധ്യപ്പെടുത്തുകയാകും ശരിയായ രീതി. മറ്റൊരു തൊഴിലാളി ദിനം കൂടി കടന്നുപോകുമ്പോൾ തങ്ങളുടെ അവകാശങ്ങളെപ്പറ്റി അറിവില്ലാത്ത ഒരു വലിയ വിഭാഗം തൊഴിലാളികളെ ബോധവാന്മാരാക്കേണ്ട ശ്രമകരമായ ദൗത്യമാണ് ഇടതുപക്ഷ പ്രസ്ഥാനങ്ങൾക്കും ഇടതുപക്ഷ സഹയാത്രികർക്കും മുന്നിലുള്ളത്.\nWage Hunters and Gatherers : Search for Work in the Urban and Rural Economy of South Gujarat, by Jan Breman, New Delhi : Oxford University Press, 1994.\nWorlds of Indian Industrial Labour, by Jan Breman, Karin Kapadia Jonathan P Parry, New Delhi: Sage Publications , 2000.\nCircular Migration and Multilocational Livelihood Strategies in Rural India, by Priya Deshingkar and John FarringtonNew Delhi: Oxford University Press, 2009.\nNCEUS. Report on the Conditions of Work and Promotion of Livelihoods in the Unorganised Sector . Study Report , New Delhi : NCEUS, 2007.


യു.കെയില് വീണ്ടും വംശീയാതിക്രമം; തലപ്പാവഴിക്കാന് വിസമ്മതിച്ച സിക്ക് വിദ്യാര്‍ഥിയെ വലിച്ചിഴച്ചു • Suprabhaatham\nയു.കെയില് വീണ്ടും വംശീയാതിക്രമം; തലപ്പാവഴിക്കാന് വിസമ്മതിച്ച സിക്ക് വിദ്യാര്‍ഥിയെ വലിച്ചിഴച്ചു\nMarch 11, 2018 | 1:43 pm IST\nലണ്ടന്: ഇന്ത്യക്കാര്‍ക്കു നേരയെുള്ള വംശവെറി യു.കെയിലും. ഒരു സിക്ക് വിദ്യാര്‍ഥിക്കു നേരെയായായിരുന്നു അതിക്രമം. തലപ്പാവഴിക്കാന് വിസമ്മതിച്ച ഇയാളെ ഒരു നൈറ്റ് ക്ലബ്ബില് നിന്ന് പുറത്തേക്ക് വലിച്ചിഴച്ചു. ക്ലബ് ജോലിക്കാരനാണ് ഇയാളെ വലിച്ചിഴച്ചത്.\nഅമൃക് സിങ്(22) ആണ് വംശീയാതിക്രമത്തിന് ഇരയായത്. തലപ്പാവഴിക്കാന് ആവശ്യപ്പെട്ട ക്ലബ് ജോലിക്കാരനോട് അത് തന്റെ വിശ്വാസത്തിന്റെ ഭാഗമാണെന്ന് അമൃക് പറഞ്ഞിരുന്നു. എന്നാല് തന്റെ അപേക്ഷകളെല്ലാം അയാള് അവഗണിച്ചെന്ന് ഫേസ് ബുക്കില് പങ്കുവെച്ച പോസ്റ്റില് അമൃക് പറയുന്നു.\nനേരത്തെ സിക്ക് പരിസ്ഥിതി പ്രവര്‍ത്തകനു നേരെയും ഇത്തരത്തില് അതിക്രമം ഉണ്ടായിരുന്നു. മുസ്‌ലിങ്ങള് തിരിച്ചു പോവണമെന്നാവശ്യപ്പെട്ടായിരുന്നു ഇത്.


നിങ്ങള് അറിഞ്ഞിരിക്കേണ്ട6പുതിയ ഇന്‍സ്റ്റാഗ്രാം ഫീച്ചറുകള് | Instagram introduced6new features which you must try | നിങ്ങള് അറിഞ്ഞിരിക്കേണ്ട6പുതിയ ഇന്‍സ്റ്റാഗ്രാം ഫീച്ചറുകള് - Malayalam Gizbot\nനിങ്ങള് അറിഞ്ഞിരിക്കേണ്ട6പുതിയ ഇന്‍സ്റ്റാഗ്രാം ഫീച്ചറുകള്\nPublished: Tuesday, April 24, 2018, 19:02 [IST]\nഇന്‍സ്റ്റാഗ്രാമില് ആദ്യം പോസ്റ്റ് ചെയ്ത ഫോട്ടോ ഒരു നായയുടേതായിരുന്നു. പിന്നീട് ഒരു സുന്ദരിയുടെ പാദങ്ങളും. ഇന്‍സ്റ്റാഗ്രാമിന്റെ സഹസ്ഥാപകനായ കെവിന് സിസ്‌ട്രോമിന്റേതായിരുന്നു ഈ പോസ്റ്റുകള്. നിരവധി ഫില്‍റ്ററുകളോടെ iOS-ല് ആണ് ഇന്‍സ്റ്റാഗ്രാം ആദ്യമവതരിച്ചത്.\nലോകമെമ്പാടുമുള്ള 500 ദശലക്ഷം ഉപയോക്താക്കളുടെ ആവശ്യങ്ങള് കണ്ടറിഞ്ഞ് അവരെ തൃപ്തിപ്പെടുത്താന് ഇന്‍സ്റ്റാഗ്രാം എല്ലായ്‌പ്പോഴും ശ്രദ്ധിച്ചിട്ടുണ്ട്. കൂടുതല് ആളുകളെ ആപ്പിലേക്ക് ആകര്‍ഷിക്കാനും പഴയ ഉപയോക്താക്കള്‍ക്ക് നവ്യാനുഭവം നല്‍കാനും പുത്തന് ഫീച്ചറുകള് ഇന്‍സ്റ്റാഗ്രാമിനെ സഹായിക്കുന്നു.\nപോട്രെയ്റ്റ് മോഡ് (ഫോക്കസ് മോഡ്)\nനിങ്ങള് എടുക്കുന്ന ചിത്രങ്ങള്‍ക്ക് ബെക്കേ ഇഫക്ടിന് സമാനമായ ഇഫക്ട് നല്‍കാന് പോട്രെയ്റ്റ് മോഡ് സഹായിക്കും. ഇതില് പശ്ചാത്തലം മങ്ങി മുഖം കൂടുതല് തെളിമയുള്ളതാകും. ഫോട്ടോ എടുക്കുന്നതിന് മുമ്പ് ഫോക്കസ് മോഡ് തിരഞ്ഞെടുക്കുക. ഇന്‍സ്റ്റാഗ്രാമില് എടുക്കുന്ന ഫോട്ടോകളുടെ ഗുണമേന്മയെ കുറിച്ച് ഒരു ആശങ്കയും വേണ്ട.\nപഴഞ്ചന് ടെക്സ്റ്റ് മെന്‍ഷന്‍സിനോട് വിട പറയാം. പകരം മനോഹരമായ ഡിസൈനുകള് ഉപയോഗിക്കുക. iOS-ല് മാത്രമേ നിലവില് ഈ ഫീച്ചര് ലഭിക്കൂ. ആന്‍ഡ്രോയ്ഡില് ഉപയോഗിക്കുന്നവര് കാത്തിരിക്കേണ്ടിവരും.\nഇഷ്ടപ്പെട്ട സ്റ്റിക്കര് തിരഞ്ഞെടുത്ത് അതില് ടെക്സ്റ്റ് ചേര്‍ക്കുക. ഇതിന്റെ വലുപ്പം മാറ്റാനും ഫോട്ടോയില് എവിടെയും വയ്ക്കാനും കഴിയും.\nവിവിധ കോണുകളില് നിന്നുള്ള എതിര്‍പ്പിനെ തുടര്‍ന്ന് 2018-ല് പിന്‍വലിച്ചതായിരുന്നു ജിഫ് സ്റ്റിക്കറുകള്. അതിലെ പോരായ്മകള് പരിഹരിച്ചാണ് ഇപ്പോള് വീണ്ടും അവതരിപ്പിച്ചിരിക്കുന്നത്. ഒരു സ്റ്റോറിയില് ഒന്നിലധികം സ്റ്റിക്കറുകള് ഉപയോഗിക്കാനും കഴിയും. ഏറ്റവും അനുയോജ്യമായ സ്റ്റിക്കര് തിരഞ്ഞെടുക്കുക.\nവാക്കുകള് ഇഷ്ടപ്പെടുന്നവര്‍ക്ക് വേണ്ടിയാണിത്. ടൈപ്പ് മോഡില് നിന്ന് ഇഷ്ടാനുസരണം ടെക്‌സ്റ്റ് സ്‌റ്റൈലുകളും അനവധി പശ്ചാത്തലങ്ങളും തിരഞ്ഞെടുക്കുക. ടൈപ്പ് ചെയ്തതിന് ശേഷം സ്‌ട്രോങ് ഐക്കണില് അമര്‍ത്തി ഫോണ്ട് മാറ്റാവുന്നതാണ്. A*-ല് അമര്‍ത്തിയാല് ടെക്‌സ്റ്റിന്റെ സൗന്ദര്യം പിന്നെയും കൂടും. ഇതോടൊപ്പം ഇമോട്ടിക്കോണ്‍സ് ചേര്‍ക്കാനും അവസരമുണ്ട്.\nബ്രാന്‍ഡുകള്, ബിസിനസ്സുകള്, വിവിധ ഗ്രൂപ്പുകള്, സെലിബ്രിറ്റികള് മുതലായവരില് നിന്നുള്ള പോസ്റ്റുകളും സ്‌റ്റോറികളും കാണാന് സഹായിക്കുന്ന ഒരു പ്ലാറ്റ്‌ഫോം ആണ് ഇന്‍സ്റ്റാഗ്രാം.\nനിങ്ങള്‍ക്ക് ഹാഷ്ടാഗുകള് പിന്തുടരാനും എന്താണ് ആളുകള് പങ്കുവയ്ക്കുന്നതെന്ന് അറിയാനും കഴിയും. ഹാഷ്ടാഗുകള് സെര്‍ച്ച് ചെയ്ത് പിന്തുടരാനും കഴിയും.\nലാസ്റ്റ് സീന് ഓപ്ഷന്\nനിങ്ങളുടെ ഡിഎം ലിസ്റ്റിലുള്ളവര്‍ക്കും നിങ്ങളെ പിന്തുടരുന്നവര്‍ക്ക് നിങ്ങള് അവസാനം എപ്പോഴാണ് ഇന്‍സ്റ്റാഗ്രാമില് ഉണ്ടായിരുന്നതെന്ന് അറിയാന് കഴിയും. 2018 ജനവരിയിലെ അപ്‌ഡേറ്റിലൂടെയാണ് ഇത് നിലവില് വന്നത്.\nഇത് വേണ്ടെന്നുള്ളവര്‍ക്ക് ലാസ്റ്റ് സീന് ഓപ്ഷന് ഓഫ് ചെയ്യാനാകും. ഇതിനായി സെറ്റിംഗ്‌സിലേക്ക് പോയി ഓപ്ഷന് ഓഫ് ചെയ്യുക.\nInstagram has introduced six innovative new features. Which you never want to miss, givingatry.


ക്രിസ്മസ് ധ്യാനം 14: പുല്‍ക്കൂട് | Catholic Church News Malayalam\nHome Christmas ക്രിസ്മസ് ധ്യാനം 14: പുല്‍ക്കൂട്\nക്രിസ്മസ് ധ്യാനം 14: പുല്‍ക്കൂട്\n”ഇതായിരിക്കും നിങ്ങള്‍ക്ക് അടയാളം. പിള്ളക്കച്ച കൊണ്ടു പൊതിഞ്ഞ് പുല്‍ത്തൊട്ടിയില് കിടത്തിയിരിക്കുന്ന ഒരു ശിശുവിനെ നിങ്ങള് കാണും” (ലൂക്കാ 2:7).\nഇടം കിട്ടാത്തവന്റെ ദിവസമാണ് ക്രിസ്തുമസ്. ഇടമില്ലാത്തവന് ഇടമായി ക്രിസ്തുമസ് മാറുന്നു. എല്ലാവരെയും സ്വീകരിക്കുവാന് ഇടമുള്ളവനായിരുന്നു ക്രിസ്തു. അവനെ നമ്മള് ഇങ്ങനെ വിളിച്ചു പ്രാര്‍ത്ഥിക്കുന്നു: ‘സകലത്തിന്റേയും നാഥാ…’ എന്നിട്ടും ലോകത്തില് അവന് വന്നുപിറക്കാന് ഇടമില്ല. സമസ്ത സൗഭാഗ്യങ്ങളും സൗകര്യങ്ങളും സുഖങ്ങളും മനുഷ്യന് വാരിക്കോരി കൊടുത്തവന് നിസ്സഹായനായിട്ടാണ് വന്നുപിറക്കുന്നത്.\nമറ്റെങ്ങും സ്ഥലം കിട്ടാത്തതും മറ്റാരും സ്ഥലം തരാത്തതുമായ അനുഭവം നിന്റെ ജീവിതത്തിലുമുണ്ടാകും. തിരസ്‌കരണത്തിന്റെയും ഇല്ലായ്മയുടെയും അനുഭവങ്ങളാണവ. നൊമ്പരപ്പെടുത്തുന്ന ഇത്തരം അനുഭവങ്ങളിലൂടെയാകും രക്ഷകനും രക്ഷയും നിന്റെ ജീവിതത്തിലേയ്ക്കും കടന്നുവരുന്നത്. നിന്റെ നിസ്സാരതകളും ഇല്ലായ്മകളും രക്ഷയുടെ മാധ്യമമായും മാറാം; നിന്റെയും മറ്റുളളവരുടെയും രക്ഷയുടെ മാധ്യമം.\nയേശുവിന്റെ ജനനം എന്തുകൊണ്ട് കാലിത്തൊഴുത്തിലായി എന്നതിന് സുവിശേഷം നല്കുന്ന ഉത്തരം ദൈവഹിതം അപ്രകാരമായിരുന്നു എന്നതല്ല. മറിച്ച്, ”സത്രത്തില് അവര്‍ക്ക് സ്ഥലം ലഭിച്ചില്ല” എന്നതാണ്. സത്രത്തില് സ്ഥലം ലഭിക്കാത്തതിനാലാണ് ഉണ്ണിയേശുവിന് പുല്‍ത്തൊട്ടിയില് കിടക്കേണ്ടിവന്നത് (ലൂക്കാ 2:7). പിന്നീട് രക്ഷകനായ ക്രിസ്തുവിനെ തിരിച്ചറിയാനുളള അടയാളമായി മാറുന്നത് ഇതാണ്: പുല്‍ത്തൊട്ടിയില് കിടക്കുന്ന ശിശു (ലൂക്കാ 2:12-16). അങ്ങനെ, രക്ഷകന്റെയും രക്ഷയുടെയും അടയാളമായി മാറുകയാണ് പുല്‍ത്തൊട്ടി. ദൈവപുത്രന് ജനിക്കാന് സത്രത്തില് സ്ഥലം തരപ്പെടുത്താന് ദൈവത്തിന് കഴിയാഞ്ഞിട്ടല്ല കാലിക്കൂട്ടിലേയ്ക്ക് യാത്രയായത്. പിന്നെയോ, വലിയ ഒന്നിന്റെ എളിയ ആരംഭം കാണിച്ചുതരുന്നതിനാണ്.\nപ്രശസ്തരായ വ്യക്തികളുടെ ജനനസ്ഥലവും വീടുമൊക്കെ പ്രശസ്തങ്ങളാണ്. ക്രിസ്തുമസ് നാളില് ഒരായിരം വട്ടം അനുസ്മരിക്കുന്ന പുല്‍ക്കൂടിനും കാലിത്തൊഴുത്തിനും എങ്ങനെ ആ ഓര്‍മ്മ കൈവന്നു? ഒരുപക്ഷേ, നസ്രത്തിലെ ഒരു സത്രത്തിന് ലഭിക്കാമായിരുന്ന ഓര്‍മ്മയുടെ സൂക്തങ്ങള് എങ്ങനെ അതിനു നഷ്ടമായി?\nസത്രവും കാലിത്തൊഴുത്തും ഇന്നത്തെ മനുഷ്യന്റെ രണ്ട് പ്രതിരൂപങ്ങളാണ്. അലങ്കാരങ്ങളും ആഘോഷങ്ങളും ആചാരങ്ങളും കൊണ്ടു നിറയ്ക്കപ്പെട്ടതിനാല് യേശുവിന് ജനിക്കാന് ഇടമില്ലാതെ പോയ അടയ്ക്കപ്പെട്ട സത്രം പോലെ നിലകൊള്ളുന്ന മനുഷ്യഹൃദയങ്ങള്. ഒരുവശത്ത് ആഘോഷങ്ങളുടെ ആളനക്കമോ പരാതികളുടെ പാതിരാവുകളോ ഇല്ലാതെ ഇല്ലായ്മയുടെ നടുവിലും സദാ തുറന്നിട്ട വാതിലുമായി കാലിത്തൊഴുത്ത് കണക്കെ നിലകൊള്ളുന്ന മനുഷ്യഹൃദയങ്ങള്; മറുവശത്ത് കാലിത്തൊഴുത്ത് പോലെ ഓര്‍മ്മിക്കപ്പെടാന് ഇഷ്ടമില്ലാത്തതായാലും ഓര്‍ക്കുക, ജനിക്കാന് ഇടം തേടുന്ന രക്ഷകന് നിന്റെ മുമ്പിലുണ്ട്. ഹൃദയവാതില് തുറക്കുന്നതും പ്രതീക്ഷിച്ച്.\nകാത്തിരിക്കാന് ആളില്ലാത്ത, വാതില് തുറന്നുതരാന് ആരുമില്ലാത്ത കാലിത്തൊഴുത്തിലെ പുല്‍ക്കൂട്ടില് യേശു പിറന്നപ്പോള് തൊഴുത്തിനും മഹിമ കൈവന്നു. യേശു ഏതു മനുഷ്യന്റെ ജീവിതത്തിലും ജന്മമെടുക്കാന് ആഗ്രഹിക്കുന്നവനാണെന്ന ഈ വെളിപ്പെടുത്തല് ജീവിതത്തില് പകരുന്നത് കെട്ടുപോകാത്ത പ്രതീക്ഷയാണ്. വാതില് തുറക്കാത്ത സത്രം യേശുവിന് തൊഴുത്തു പോലെയും തുറന്ന വാതിലുള്ള തൊഴുത്ത് സത്രം പോലെയുമാണ്. വിരിച്ചൊരുക്കി വിരുന്നുകാര്‍ക്കുവേണ്ടി കാത്തിരിക്കാന് വിധിക്കപ്പെട്ട സത്രവാതിലുകള് അടയ്ക്കപ്പെട്ടപ്പോള് നന്മയുടെ സാന്നിധ്യത്തെ തൊഴുത്തിലേയ്ക്ക് പറഞ്ഞുവിട്ടപ്പോള് അവിടം അവിസ്മരണീയമായിത്തീരുന്നു. ഉള്ളില് വസിക്കുന്നവനാണ് ആകെയുള്ളതിന് വില നല്കുന്നത്. വിലപ്പെട്ട മനുഷ്യന്റെ വില കെട്ടുപോകാതിരിക്കാന് ഉള്ളില് ദൈവം ജനിക്കണം.\nഉള്ളിലെ പുല്‍ക്കൂട്ടില് പിറന്നുവീണ ഉണ്ണിയേശു കാലിത്തൊഴുത്തിന് പുണ്യസ്മരണ നല്കിയതുപോലെ സത്രം കണക്കെ കാത്തുസൂക്ഷിക്കുന്ന നമ്മുടെ ജീവിതത്തില് യേശു വന്നുപിറക്കുമ്പോള് പുല്‍ക്കൂട്ടിലെ പോലെ വലിയ പുണ്യമുണ്ടാകും നമ്മുടെ ജീവിതത്തിലും. പുല്‍ക്കൂട്ടില് പിറന്നുവീണ ഉണ്ണിയേശു കാലിത്തൊഴുത്തിനു പുണ്യസ്മരണ നല്കിയതുപോലെ നമ്മുടെ ഹൃദയത്തില് പിറന്നുവീഴുന്ന ഉണ്ണിയേശുവിന്റെ ജീവിതത്തിനും പുണ്യസ്മരണ നല്കും. ജീവിതാവേശങ്ങളുടെ തിരയിളക്കം തൊഴുത്തുപോലെ ജീവിതത്തെ പരിവര്‍ത്തനപ്പെടുത്തിയാലും ഭയപ്പെടരുതേ, ജനിക്കാന് ഇടം തേടുന്ന നല്ലയിടയന് ഇടമന്വേഷിച്ച് നിന്റെ മുമ്പിലുണ്ട്. നിന്റെ ഉള്ളില് ദൈവം വസിക്കുന്നു എന്നു ലോകം കണ്ടാല് ആരാധനയ്ക്കായി ആളുകൂടും. കൈയ്യില് പൊന്നും മീറയും കുന്തിരിക്കവുമായി അങ്ങനെ അവരെ നിനക്ക് ദൈവത്തിലെത്തിയ്ക്കാം. ദൈവത്തിലേയ്ക്കു തിരിഞ്ഞ ചൂണ്ടുപലക പോലെ.\nഒരു കാലിത്തൊഴുത്തിന്റേയോ പുല്‍ത്തൊട്ടിയുടേയോ ഒരുക്കം മതിയാകും ക്രിസ്തുമസിന്. പക്ഷെ പ്രധാനം ഇടമുണ്ടാകണം, മനസ്സുണ്ടാകണം എന്നതാണ്. ജോസഫും മേരിയും കാലിത്തൊഴുത്തില് പ്രവേശിച്ചപ്പോള് ഒരുപക്ഷെ, കാലിയും കിടാങ്ങളും തങ്ങള്‍ക്കാകുംവിധം ഒന്ന് ഒതുങ്ങിനിന്ന് ഇടം ക്രമീകരിക്കാന് സഹകരിച്ചിട്ടുണ്ടാകും. ഈ സഹകരണം ആഗ്രഹത്തോടെയുള്ള ഉള്‍പ്രേരണയാല് സംഭവിച്ചാല് അത് ദൈവത്തിനു പിറക്കാനുള്ള ഇടമായി. അലങ്കാരങ്ങളും ആഘോഷങ്ങളും പുല്‍ത്തൊട്ടിയോളം മതി. സത്രത്തിന്റെ മിന്നിത്തിളങ്ങുന്ന ശോഭയോ, ആരെയും ആകര്‍ഷിക്കുന്ന വശ്യതയോ അല്ല പ്രധാനം. ക്രിസ്തുവിനായി മാറ്റിവയ്ക്കാനല്പം ഇടമുണ്ടോ എന്നതാണ്.\nഇടമില്ലാത്ത സത്രത്തേക്കാളും പ്രധാനം ഇടമുള്ള കാലിത്തൊഴുത്തോ പുല്‍ത്തൊട്ടിയോ ആണ്. ജന്മം കൊണ്ട് എല്ലാവരും ഇടമുള്ളതും അനാകര്‍ഷകവുമായ കാലിത്തൊഴുത്തിന് സമാനമാണ്. പിന്നെ പ്രയാണം മുഴുവന് സത്രമാകാനുള്ള തത്രപ്പാടാണ്. അവസാനമാകുമ്പോള് ദൈവത്തിനുപോലും ഇടം നല്കാനില്ലാത്ത ഒരു സത്രമാകുന്നതിലും ഭേദം സാധിക്കുംപോലെ സ്ഥലമൊരുക്കുന്ന കാലിത്തൊഴുത്താവുകയാണ്. വി. മദര് തെരേസയും വി. അല്‍ഫോന്‍സാമ്മയും ഒക്കെ ഇതിന് ദാഹരണങ്ങളാണ്.\nദൈവം ഒഴികെ ജീവിതത്തില് മറ്റെല്ലാറ്റിനും ഇടമുണ്ടിന്ന്. ലോകവും ചിന്തകളും അതിനായി മനുഷ്യനെ നിര്‍ബന്ധിക്കുന്നു. ആയിരം പുല്‍ക്കൂടുകളില് പിറക്കുന്ന ഉണ്ണിയേശു എന്റെ ഹൃദയത്തില് പിറക്കുന്നില്ലെങ്കില് ഞാനും വിസ്മരിക്കപ്പെട്ടവനാണ്. ഇന്നത്തെ ഈ ലോകതത്വമനുസരിച്ച് ഇടിച്ചുകയറാന് കെല്പുള്ളവനേ പിടിച്ചുനില്‍ക്കാന് സാധിക്കൂ. മനുഷ്യനില് ജന്മം കൊള്ളാന് ആഗ്രഹിക്കുന്ന ദൈവം ഇടിച്ചുകയറാറില്ല. വാതില്‍ക്കല് കാത്തുനിന്ന് മുട്ടിവിളിക്കാന് തയ്യാറാണവന്. ഉത്തരം ഇല്ലായെന്നാണെങ്കിലോ, വശങ്ങളിലേയ്ക്ക് മാറ്റിനിര്‍ത്തപ്പെട്ടവര് എന്ന് സമൂഹം മുദ്രകുത്തിയവനില് അവന് ജനിക്കാന് ഇടമുണ്ടാകും. ഈ ക്രിസ്തുമസ് നാളില് നമ്മുടെ ചിന്തകള്‍ക്കിടയില്, മനോഭാവങ്ങള്‍ക്കിടയില്, ജീവിതവ്യഗ്രതകള്‍ക്കിടയില്, ആഗ്രഹങ്ങള്‍ക്കിടയില്, വ്യക്തിബന്ധങ്ങള്‍ക്കിടയില് പിറക്കാന് ഇടം തേടുന്ന യേശു ഉണ്ടെന്നറിയുക. ഒരു ഇടമൊരുക്കി അവന് ജീവിതത്തില് പിറവികൊണ്ടാല് വികലതകള് മാറ്റി വിശ്വോത്തരങ്ങളാക്കും നമ്മെ.\nദൈവമേ, അങ്ങേ പ്രിയപുത്രന് വന്നുപിറക്കാന് അങ്ങൊരുക്കിയത് എളിമയുടെയും ഇല്ലായ്മയുടെയും പര്യായമായ ഒരു പുല്‍ക്കൂടാണല്ലോ. ആത്മനിന്ദയും അപകര്‍ഷതാബോധവും പലപ്പോഴും എന്നിലുമുണ്ടാകാറുണ്ട്. എങ്കിലും അങ്ങേയ്ക്കായ് അല്പം ഇടം നീക്കിവയ്ക്കാന് ഞാന് തയ്യാറായാല് അങ്ങ് എന്നില് വന്നുപിറക്കും എന്നെനിക്ക് ബോധ്യമാകുന്നു. സ്വന്തം ജീവിതത്തെ ഒരു പുല്‍ക്കൂടു പോലെയാക്കാന് എന്നെ അനുഗ്രഹിക്കേണമേ…


ലോകത്ത് കൊവിഡ് മരണ നിരക്ക് കുറഞ്ഞ രാജ്യമായി ഖത്തര് | Metro Journal Online\nദോഹ: ലോകത്ത് കൊവിഡ്- 19 ബാധിച്ച് മരിച്ചവരുടെ നിരക്ക് കുറഞ്ഞ രാജ്യമായി ഖത്തര്. ആരോഗ്യ മന്ത്രി ഡോ.ഹനാന് മുഹമ്മദ് അല് കുവാരിയാണ് ഇക്കാര്യം അറിയിച്ചത്. കൊവിഡ്- 19 ഹെല്‍ത്ത് ടാക്ടിക്കല് കമാണ്ട് ടീമുമായുള്ള യോഗത്തിലാണ് ഈ വിലയിരുത്തല്. രാജ്യത്തെ കൊവിഡ് ബാധ കൈകാര്യം ചെയ്യാനുള്ള പുതിയ പദ്ധതികളും മറ്റു വിവരങ്ങളും സംഘം മന്ത്രിയെ അറിയിച്ചു.\nപി എച്ച് സി സി മാനേജിങ് ഡയറക്ടര് ഡോ.മറിയം അബ്ദുല് മാലികിന്റെ നേതൃത്വത്തിലുള്ള സംഘത്തെ ഏപ്രിലിലാണ് നിയമിച്ചത്. വ്യാപക പരിശോധന, ട്രേസിംഗ്, ക്വാറന്റൈനിംഗ്, നേരത്തേ കണ്ടുപിടിക്കല് അടക്കമുള്ളതാണ് ഖത്തറിന്റെ കൊവിഡ് പ്രതിരോധ പ്രവര്‍ത്തനങ്ങള്. ഇതിലൂടെയാണ് ലോകത്തെ ഏറ്റവും മരണനിരക്ക് കുറഞ്ഞ രാജ്യങ്ങളിലൊന്നായി മാറാന് ഖത്തറിന് സാധിച്ചത്.\nവീട്ടുസന്ദര്‍ശനം, ഓണ്‍ലൈന് പരിശോധന, ഡ്രൈവ് ത്രൂ പരിശോധനാ സംവിധാനങ്ങള് തുടങ്ങിയവയിലൂടെ സാമൂഹിക അകലം പാലിച്ച് പ്രാഥമിക ചികിത്സ നല്‍കാന് സാധിക്കുന്നു. ആവശ്യമായ ജീവനോപാധി പ്രവര്‍ത്തനങ്ങള് ചെയ്യുന്നതോടൊപ്പം ഈ സംവിധാനങ്ങള് ഉപയോഗിക്കുകയും പുറത്തിറങ്ങുമ്പോള് അകലം പാലിക്കുകയും മാസ്‌കുകള് ധരിക്കുകയും കൈകള് ഇടക്കിടെ കഴുകുകയും വേണമെന്നും അധികൃതര് ഓര്‍മ്മിപ്പിച്ചു.\n← ഐശ്വര്യ റായിയുടെ മകള് ആരാധ്യക്കും കൊവിഡ് സ്ഥിരീകരിച്ചു\nഒമാനില് റസിഡന്റ് കാര്‍ഡ് പുതുക്കാന് പ്രവാസി ജീവനക്കാര് ജവാസാത് സന്ദര്‍ശിക്കേണ്ടതില്ല →


ജമ്മുകശ്മീർ രണ്ട് കേന്ദ്രഭരണ പ്രദേശങ്ങളായി കേന്ദ്രസർക്കാർ\nരണ്ട് കേന്ദ്രഭരണ പ്രദേശങ്ങളും യാഥാർത്ഥ്യമാക്കിയുള്ള വിജ്ഞാപനങ്ങൾ ആഭ്യന്തരമന്ത്രാലയം പ്രസിദ്ധീകരിച്ചു\ncentral government has reorganized Jammu & Kashmir into two Union Territories.\nജമ്മുകശ്മീർ രണ്ട് കേന്ദ്രഭരണ പ്രദേശങ്ങളായി കേന്ദ്രസർക്കാർ പുനക്രമീകരിച്ചു. ഓഗസ്റ്റ്5നും 6നും ആയി പാർലമെന്റിന്റെ ഇരുസഭകളും പാസാക്കിയ ജമ്മുകശ്മീർ പുനസംഘടന ബില്ലിന്റെ അടിസ്ഥാനത്തിലുള്ള നടപടികളാണ് കേന്ദ്രസർക്കാർ ഇന്നലെ അർധരാത്രിയിൽ പൂർത്തിയാക്കിയത്.\nരണ്ട് കേന്ദ്രഭരണ പ്രദേശങ്ങളും യാഥാർത്ഥ്യമാക്കിയുള്ള വിജ്ഞാപനങ്ങൾ ആഭ്യന്തരമന്ത്രാലയം പ്രസിദ്ധീകരിച്ചു. പുതുതായി നിലവിൽ വന്ന ലഡാക്കിന്റെ ലഫ്റ്റനന്റ് ഗവർണറായി രാധാകൃഷ്ണ മാധൂർ സത്യപ്രതിജ്ഞ ചെയ്തു. ജമ്മുകശ്മീരിന്റെ ലഫ്റ്റനന്റ് ഗവർണറായി നിയമിതനായ ഗിരീഷ് ചന്ദ്രമുർമ്മു ഉച്ചയ്ക്ക് ശ്രീനഗറിൽ സത്യപ്രതിജ്ഞ ചെയ്യും.\nജമ്മുകശ്മീർ ഇനി അങ്ങനെ ഒരു സംസ്ഥാനമില്ല. ജമ്മുകാശ്മീരെന്നും ലഡാക്കെന്നും പേരിലുള്ള രണ്ട് കേന്ദ്രഭരണ പ്രദേശങ്ങൾ ഇന്നലെ അർധരാത്രി മുതൽ ആഭ്യന്തര മന്ത്രാലയത്തിന്റെ വിജ്ഞാപനം അനുസരിച്ച് നിലവിൽ വന്നു. ആകെ മൂന്ന് ഉത്തരവുകളാണ് ഗസ്റ്റ് വിജ്ഞാപനത്തിലൂടെ ആഭ്യന്തരമന്ത്രാലയം പുറപ്പെടുവിച്ചത്. ഇതിൽ ആദ്യത്തേത് ജമ്മുകാശ്മീരിന്റെ സംസ്ഥാനമെന്ന നിലയിലുള്ള അസ്ഥിത്വം പിൻ വലിയ്ക്കുന്നതാണ്. രണ്ടാമത്തെ വിജ്ഞാപനം നിലവിലുള്ള ജമ്മുകാശ്മീർ ഹൈക്കോടതിയെ രണ്ട് കേന്ദ്രഭരണ പ്രദേശങ്ങളുടെയും ഹൈക്കോടതിയായി അധികാരപ്പെടുത്തുന്നു. ഇതനുസരിച്ച് ചീഫ് ജസ്റ്റിസ് ഉൾപ്പടെ എല്ലാ ജഡ്ജിമാരും ഇന്ന് മുതൽ രണ്ട് കേന്ദ്രഭരണ പ്രദേശങ്ങളുടെ വ്യവഹാര പരിഹാര ചുമതലയാകും നിർവഹിക്കുക. ആഭ്യന്തര മന്ത്രാലയത്തിന്റെ മൂന്നാം വിജ്ഞാപനം സ്ഥിരം താമസക്കാർ പരമ്പര്യ സംസ്ഥാന വിഷയങ്ങൾ തുടങ്ങിയ വിവക്ഷകൾ ജമ്മുകശ്മീരിന് നഷ്ടമായി.ഇതൊടെ ഇന്ത്യയിലെ മറ്റ് ഏതൊരു കേന്ദ്രഭരണ പ്രദേശത്തിനും ഉള്ള അധികാര അവകാശങ്ങളും സ്ഥാനവും മാത്രമേ രണ്ട് കേന്ദ്രഭരണ പ്രദേശങ്ങൾക്കും ഇനി മുതൽ അവകാശപ്പെടാനാകൂ. പൂർണ അർഥത്തിൽ ജമ്മുകശ്മീരിനെ ഇന്ത്യയോടു ചേർക്കുക, പ്രദേശത്തിന്റെ വികസനവും പുരോഗതിയും സാധ്യമാക്കുക തുടങ്ങിയവയാണ് നടപടിയുടെ പ്രഖ്യാപിത ലക്ഷ്യങ്ങൾ.\nആഭ്യന്തരമന്ത്രാലയം കേന്ദ്രഭരണ പ്രദേശം കേന്ദ്രസർക്കാർ ജമ്മുകശ്മീർ ലഡാക്ക്


മീഡിയാ വണ്ണിന്റെ സംപ്രേഷണം കേന്ദ്രസർക്കാർ തടഞ്ഞു - Newsrupt\nമീഡിയാ വൺ വാർത്താ ചാനലിന്റെ സംപ്രേഷണം തടഞ്ഞ് കേന്ദ്രസർക്കാർ. സുരക്ഷാ കാരണങ്ങൾ ചൂണ്ടിക്കാട്ടിയാണ് ചാനലിനെതിരെയുള്ള നടപടി. ഉത്തരവിനെ തുടർന്ന് ചാനൽ സംപ്രേഷണം താത്കാലികമായി നിർത്തിവെച്ചു.\nസുരക്ഷാ കാരണങ്ങളാലാണ് ചാനൽ സംപ്രേഷണം നിർത്തിവെക്കാൻ കേന്ദ്രസർക്കാർ ആവശ്യപ്പെട്ടത്. എന്നാൽ വിശദാംശങ്ങൾ കൈമാറാൻ കേന്ദ്രസർക്കാർ തയാറായിട്ടില്ല എന്ന് മീഡിയവൺ ചീഫ് എഡിറ്റർ പ്രമോദ് രാമൻ വീഡിയോ സന്ദേശത്തിൽ വിശദീകരിച്ചു. കേന്ദ്രസർക്കാർ ഉത്തരവിനെതിരേ നിയമനടപടികൾ ആരംഭിച്ചു കഴിഞ്ഞു, ചാനൽ സംപ്രേഷണം എത്രയും പെട്ടെന്ന് പുനരാരംഭിക്കുമെന്നും പ്രമോദ് രാമൻ പറഞ്ഞു.\nകേന്ദ്രസർക്കാർ ഉത്തരവിനെതിരെ വലിയ വിമർശനമാണ് ഉയരുന്നത്. നടപടി “അപ്രഖ്യാപിത അടിയന്തരാവസ്‌ഥ” യാണെന്നും മാധ്യമ വേട്ടയ്ക്കെതിരെ ഒന്നിച്ചുനിൽക്കണമെന്നും കേരള പത്രപ്രവർത്തക യൂണിയൻ കെപി റെജി പ്രതികരിച്ചു.\n“കേന്ദ്ര സർക്കാറിന്റെ മാധ്യമ വിരുദ്ധ നിലപാട് വീണ്ടും വെളിപ്പെടുത്തി മീഡിയ വൺ ചാനലിന് വീണ്ടും വിലക്ക്. പ്രത്യേകിച്ചു ഒരു കാരണവും ചൂണ്ടിക്കാണിക്കാതെ സുരക്ഷാപ്രശ്നങ്ങൾ എന്നു മാത്രം പറഞ്ഞാണ് വിലക്ക്. മാധ്യമങ്ങൾക്ക് കൂച്ചുവിലങ്ങ് ഇടാൻ പോന്ന എന്തു സുരക്ഷാ പ്രതിസന്ധിയാണ് രാജ്യത്ത് നിലനിൽക്കുന്നത്. അതിൽ എന്തു ഭീഷണിയാണ് മീഡിയവൺ സൃഷ്ടിച്ചത് എന്നീ ചോദ്യങ്ങൾക്കൊന്നും ഉത്തരമില്ലാതെയാണ് ഈ വിലക്ക്. അപ്രഖ്യാപിത അടിയന്തരാവസ്‌ഥയ്ക്കും മാധ്യമ വേട്ടയ്ക്കുമെതിരെ ഇന്ത്യയെ സ്നേഹിക്കുന്ന, ജനാധിപത്യം ഇഷ്ടപ്പെടുന്ന ജനത ഒന്നടങ്കം അടരാടേണ്ടതുണ്ട്,” എന്ന് കെപി റെജി അഭിപ്രായപ്പെട്ടു.


Social Media is Shocked by Shibobo skill of African player-എതിരാളിയുടെ കഴുത്തൊടിക്കുന്ന സ്‌കില്; താരത്തെ 'പിടിച്ച് അകത്തിടണമെന്ന്' ആരാധകര്\nSocial Media Is Shocked By Shibobo Skill Of African Player\nഎതിരാളിയുടെ കഴുത്തൊടിക്കുന്ന സ്‌കില്; താരത്തെ 'പിടിച്ച് അകത്തിടണമെന്ന്' ആരാധകര്\nഎതിര്‍താരം ബാലന്‍സ് തെറ്റി തല നിലത്തു കുത്തുന്ന രീതിയില് വീഴുകയായിരുന്നു\nകളിക്കളത്തില് താരങ്ങള് നേടുന്ന ഗോളുകളോളം തന്നെ കൈയ്യടി നേടാറുണ്ട് അവര് പുറത്തെടുക്കുന്ന സ്‌കില്ലുകളും. റൊണാള്‍ഡീഞ്ഞോയും നെയ്മറും മെസിയും ക്രിസ്റ്റ്യാനോയുമെല്ലാം ഇങ്ങനെ സ്‌കില് കാണിച്ച് നമ്മളെ ഞെട്ടിച്ചിട്ടുണ്ട്. അതുപോലെ ഒരു ആഫ്രിക്കന് താരത്തിന്റെ സ്‌കില്ലാണ് ഇപ്പോള് സോഷ്യല് മീഡിയയിലെ തരംഗമായി മാറിയിരിക്കുന്നത്. സൗത്ത് ആഫ്രിക്കന് ഫുട്‌ബോള് ലീഗിലാണ് സംഭവം. മെമലൂദി സണ്‍ഡൗണിന്റെ താരമായ തെംബാ സ്വാനെയെന്ന താരമാണ് കഥയിലെ നായകന്.\nപൊലക്വാനെ സിറ്റിയുമായി നടന്ന മത്സരത്തിനിടെയാണ് എതിര് പ്രതിരോധതാരത്തെ മൂക്കു കുത്തിച്ച സ്‌കില് സ്വാനെ പ്രയോഗിച്ചത്. സ്വാനെയുടെ ‘ഷിബോബോ’ സ്‌കില്ലില് എതിര്‍താരം ബാലന്‍സ് തെറ്റി തല നിലത്തു കുത്തുന്ന രീതിയിൽ വീഴുകയായിരുന്നു. സംഭവം വൈറലായതോടെ എതിരാളിയോട് ഇങ്ങനെയൊക്കെ ചെയ്യാമോയെന്നാണ് ആരാധകര് താരത്തോട് ചോദിക്കുന്നത്. എതിര്‍താരത്തിന്റെ കഴുത്തൊടിഞ്ഞു പോയിട്ടുണ്ടാകുമെന്നും കളിക്കളത്തില് ഇത്തരം അപകടമുണ്ടാക്കുന്ന താരത്തെ പിടിച്ച് അകത്തിടണമെന്നും ആരാധകര് പറയുന്നു. സീരിയസല്ല, തമാശയായിട്ടാണെന്ന് മാത്രം.\nമത്സരത്തില് മാന് ഓഫ് ദി മാച്ച് പുരസ്‌കാരം നേടിയതും സാന്വെയായിരുന്നു. അതിന് ശേഷം താന് എതിര് പ്രതിരോധതാരം എംബൊനാനിയോട് ക്ഷമാപണം നടത്തിയെന്നും സ്വാനെ പറഞ്ഞു. ഇതിനുള്ള മറുപടിയായി തന്നെ അടുത്ത പാദത്തില് ‘എടുത്തോളാമെന്നാണ്’ എംബൊനാനി പറഞ്ഞതായും താരം തമാശയായി കൂട്ടിച്ചേര്‍ത്തു. അതേസമയം, മികച്ചൊരു നീക്കമായിരുന്നെങ്കിലും അതു ഗോളിലേക്കെത്തിക്കാന് കഴിയാത്തതില് സ്വാനെയ്ക്ക് വിഷമമുണ്ട്. മത്സരത്തില് സ്വാനെയുടെ മെമലൂദി സണ്‍ഡൗണ് എതിരില്ലാത്ത രണ്ടു ഗോളുകള്‍ക്ക് വിജയം നേടി.\nSHIBOBO of the Season\nThemba Zwane pulled off this neck-breaking piece of skill in Sundowns' 2-0 win against Polokwane City .#SSDiski#AbsaPrem pic.twitter.com/B7VgUsmU9o\n— SuperSport (@SuperSportTV) August 7, 2018\nവരവറിയിച്ച് റോണോ; യുവന്റസ് കുപ്പായത്തിൽ ആദ്യ ഗോൾ


തടവുപുള്ളികളും ജേണലിസ്റ്റാകും: സബര്‍മതി ജയിലില് ജേണലിസം കോഴ്‌സ്; പൂര്‍ത്തിയാക്കുന്നവര്‍ക്ക് ജോലി ഉറപ്പ് – DN News\nHome/News/India/തടവുപുള്ളികളും ജേണലിസ്റ്റാകും: സബര്‍മതി ജയിലില് ജേണലിസം കോഴ്‌സ്; പൂര്‍ത്തിയാക്കുന്നവര്‍ക്ക് ജോലി ഉറപ്പ്\nഗുജറാത്തിലെ സബര്‍മതി സെന്‍ട്രല് ജയിലില് തടവുകാര്‍ക്കായി ജേണലിസം കോഴ്‌സ് ആരംഭിച്ചു. ഗാന്ധിജി ആരംഭിച്ച നവജീവന് ട്രസ്റ്റാണ് സംഘാടകര്. പ്രൂഫ് റീഡിങ് കോഴ്‌സാണ് ആദ്യപടിയായി ആരംഭിക്കുന്നത്. കോഴ്‌സ് പൂര്‍ത്തിയാക്കുന്നവര്‍ക്ക് പ്രമുഖ മാധ്യമ സ്ഥാപനങ്ങള് ജോലി ഉറപ്പുനല്‍കിയതായി നവജീവന് ട്രസ്റ്റ് അറിയിച്ചു.\nരാജ്യത്ത് ആദ്യമായാണ് ജയിലില് ഇത്തരമൊരു കോഴ്‌സ് ആരംഭിക്കുന്നത്. തടവുപുള്ളികള്‍ക്ക് മാധ്യമരംഗത്ത് തൊഴില്‍സാധ്യത സൃഷ്ടിക്കുകയെന്ന ഉദ്ദേശ്യമാണ് കോഴ്‌സിനുള്ളത്. ഗാന്ധിജിയുടെ 150ാം വാര്‍ഷികത്തിനോടനുബന്ധിച്ചായിരുന്നു ഉദ്ഘാടനം. ക്ലാസുകള് ഒക്ടോബര് 15ന് ആരംഭിക്കും.\nആദ്യബാച്ചിലേക്ക് 20പേരെയാണ് തിരഞ്ഞെടുത്തിരിക്കുന്നത്. ആഴ്ചയില് മൂന്നുദിവസമാകും ക്ലാസ്. മാധ്യമരംഗത്തെ പ്രമുഖരും ക്ലാസെടുക്കും. ഗുജറാത്തി ഭാഷയിലാകും കോഴ്‌സ്. കോഴ്‌സ് പൂര്‍ത്തിയാക്കുന്നവര്‍ക്ക് പ്രൂഫ് റീഡിങ് ജോലി നല്‍കുമെന്നാണ് വാഗ്ദാനം.


രാമജന്മഭൂമി ക്ഷേത്ര പുനര്‍നിര്‍മ്മാണവുമായി ബന്ധപ്പെട്ട് പുനലൂര് ജില്ലയില് നടന്നിട്ടുള്ള പ്രവര്‍ത്തനങ്ങള്\nഅയോദ്ധ്യ ജന്മഭൂമിയില് ഭഗവാന് ശ്രീരാമചന്ദ്രന്റെ മഹാക്ഷേത്രം ഉയരാന് പോകുന്നതിന് സാക്ഷ്യം വഹിക്കാന് കാലാകാലങ്ങളായി കാത്തിരുന്ന ഭക്തവൃന്ദത്തിന് അഭിമാനനിമിഷമാണ് ഈ ഓഗസ്റ്റ്5ലെ പുണ്യമുഹൂര്‍ത്തം. ഈ അഭിമാനനിമിഷത്തിന് ലക്ഷങ്ങളുടെ ജീവത്യാഗവും മഹാതപസ്സും, കഠിനപ്രയത്‌നവും ഉണ്ടായിട്ടുണ്ട്. ഇതു സംബന്ധിച്ച് സംഘത്തിന്റെ പുനലൂര് ജില്ലയില് നടന്നിട്ടുള്ള ഭൂതകാല പ്രവര്‍ത്തനങ്ങളിലേയ്ക്ക് ഒരെത്തിനോട്ടമാണ് – സ്മരണയാണ് വളരെ സംക്ഷിപ്തമായ ഈ ലേഖനം.\n1990 ഒക്‌ടോബര് 10-ന് നിശ്ചയിച്ചിരുന്ന കര്‍സേവ വിജയിപ്പിക്കുന്നതിനു വേണ്ടിയുള്ള തയ്യാറെടുപ്പുകള് പുതിയതായി രൂപംകൊണ്ട പുനലൂര് ജില്ലയില് വളരെ ഉത്സാഹത്തോടെ നടന്നു. ഈ ഉത്സാഹത്തേയും ആവേശത്തേയും കെടുത്തുന്നതിനു വേണ്ടി വെടിവയ്പും ലാത്തിചാര്‍ജ്ജും ലോക്കപ്പ് മര്‍ദ്ദനവും എല്ലാം ഭരണകൂടത്തിന്റെ ഭാഗത്തു നിന്നുണ്ടായി. എന്നാല് ഇതിനെയെല്ലാം അതിജീവിച്ച് നമ്മുടെ പ്രവര്‍ത്തനം മുന്നോട്ടുപോയി. ഈ ലേഖകന് ഈ സമയത്ത് പുനലൂര് ജില്ലാ കാര്യവാഹ് ആയിരുന്നു.\nഅയോദ്ധ്യയില് നിന്നും അരണി കടഞ്ഞെടുത്ത ജ്യോതി വഹിച്ചുകൊണ്ടുള്ള രഥയാത്രാ\nപര്യടനം, ദീപം പകരല് (വീടുകളിലേക്കും സ്ഥാപനങ്ങളിലേക്കും) താലൂക്ക് കേന്ദ്രങ്ങളില് പൊതുയോഗങ്ങള്, വിജയയാത്രകള്, വമ്പിച്ച ബഹുജനപങ്കാളിത്തത്തോടുകൂടി ശിലാപൂജകള്, ഘോഷയാത്രകള്, രാമനാമജപയജ്ഞം, ജില്ല കേന്ദ്രീകരിച്ച് ഹിന്ദു മഹാസമ്മേളനം ഇവയെല്ലാം വിജയകരമായി നടന്നു.\nകുളത്തൂപ്പുഴയില് പോലീസ് വെടിവയ്പ്\nഅയോദ്ധ്യയില് നിന്നും ജ്യോതിയും വഹിച്ചുകൊണ്ടുള്ള രഥയാത്രയ്ക്ക് കുളത്തൂപ്പുഴയില് അഭൂതപൂര്‍വ്വമായ സ്വീകരണമാണ് ലഭിച്ചത്. നൂറുകണക്കിന് ഭവനങ്ങളിലേക്കും സ്ഥാപനങ്ങളിലേക്കും ദീപം പകര്‍ന്നുനല്‍കി. ദീപം കെടാവിളക്കായി സൂക്ഷിക്കണമെന്നായിരുന്നു നിര്‍ദ്ദേശം. ധാരാളം അമ്മമാരും സഹോദരിമാരും കുട്ടികളും പങ്കെടുത്ത വന് പരിപാടിയാണ് ഇവിടെ നടന്നത്.\nസാമൂഹ്യവിരുദ്ധരുടെയും അസഹിഷ്ണുക്കളുടെയും അഴിഞ്ഞാട്ടം\nരാമക്ഷേത്രനിര്‍മാണത്തെ എതിര്‍ക്കുന്ന ഒരുകൂട്ടം അസഹിഷ്ണുക്കളും, സാമൂഹ്യവിരുദ്ധരും ചേര്‍ന്ന് കുളത്തൂപ്പുഴ ഠൗണില് ദീപങ്ങള് സൂക്ഷിച്ചിരുന്ന കടകള് തെരഞ്ഞുപിടിച്ച് ആക്രമിച്ച് വന് നാശനഷ്ടങ്ങള് വരുത്തി. അടുത്ത ദിവസം അതായത്, 1990 ഒക്‌ടോബര് 18 ന് അക്രമത്തില് പ്രതിഷേധിച്ച് സമാധാനപരമായ പ്രതിഷേധപ്രകടനം നടന്നു. ഇതില് ധാരാളം അമ്മമാരും പങ്കെടുത്തിരുന്നു. പോലീസിന്റെ നിര്‍ദ്ദേശമനുസരിച്ച് പ്രതിഷേധക്കാര് രാമനാമം ജപിച്ച് വളരെ ശാന്തരായി കുളത്തൂപ്പുഴ ഠൗണില് നിന്നും ഒന്നര കിലോമീറ്റര് അകലെയുള്ള ക്ഷേത്രം ജംഗ്ഷനിലേക്ക് നീങ്ങി. പോലീസ് അവരെ പിന്തുടര്‍ന്നു. ക്ഷേത്രഭാഗത്ത് രാമനാമം ജപിച്ചുകൊണ്ടിരുന്ന നിരപരാധികളായ, ശാന്തരായ രാമഭക്തര്‍ക്കു നേരേ യാതൊരു മുന്നറിയിപ്പുമില്ലാതെ പോലീസ് തുരുതുരാ വെടിവച്ചു. ഇത്തരം സന്ദര്‍ഭങ്ങളില് പോലീസ് പാലിക്കേണ്ട ഒരു മാനദണ്ഡവും ഇവിടെ പാലിച്ചിരുന്നില്ല.\nവെടിവയ്പില് 21 വയസ്സുള്ള മണികണ്ഠന് കൊല്ലപ്പെട്ടു. ഒരമ്മയുടെ ഏകമകനായിരുന്നു മണികണ്ഠന്. നിരവധിയാളുകള്‍ക്ക് ഗുരുതരമായ പരിക്കേറ്റു. ജീവച്ഛവങ്ങളായി ഇന്നും അവര് ജീവിക്കുന്നു. തൊഴില് ചെയ്യാന് കഴിയാത്തതുമൂലം ജീവിതം വഴിമുട്ടിനില്‍ക്കുകയാണ്. ഇങ്ങനെയുള്ള നിസ്സഹായരുടെ പേര് ചുവടെ ചേര്‍ക്കുന്നു.\n1) മുരളീധര കുരുക്കള് (ഇടതുകൈമുട്ടിന് താഴെ തകര്‍ന്നു) 2) ജിതേന്ദ്രകുമാര് (കൈയ്ക്ക് സ്വാധീനമില്ലാതെ കഴിയുന്നു) 3) മംഗലത്ത് മുരളീധരന് (വയറ്റില് ഗുരുതര പരിക്ക്) 4) തടത്തിവിള ബാബു (ഇടതുകാല്‍ത്തുട തകര്‍ന്നു), 5) ലോഡിംഗ് തൊഴിലാളി ബാബു (ഇപ്പോഴും വെടിയുണ്ട ഷോള്‍ഡറില് പേറുന്നു 6) ഭാസ്‌ക്കരന്‍പിള്ള (കാലില് ഗുരുതര പരിക്ക്).\nപെട്ടിക്കട കൊണ്ടുപജീവനം നടത്തിയിരുന്ന രാധയെപ്പോലുള്ള നിരവധി പാവങ്ങളുടെ കൊച്ചുകൊച്ചു പെട്ടിക്കടകളും മുറുക്കാന് കടകളും വലിച്ചെറിഞ്ഞു നശിപ്പിച്ചു. കുളത്തൂപ്പുഴ ക്ഷേത്രത്തിന്റെ മുന്നിലുള്ള പ്ലാവില് വെടിയുണ്ട തറച്ച പാടുകള് ഇപ്പോഴും നമുക്ക് കാണാം.\nകുളത്തൂപ്പുഴ ഠൗണിലും മറ്റും കാര്യങ്ങള് കൈവിടാതെ ജാഗ്രതയോടെ പ്രവര്‍ത്തിച്ച നേതാക്കന്മാരായ ഉണ്ണികൃഷ്ണന്, രാജേന്ദ്രന്, ബാലചന്ദ്രന്, ബാബു എന്നിവരെ പോലീസ് അറസ്റ്റ് ചെയ്ത് റോഡില് വച്ചും സ്റ്റേഷനില് വച്ചും അതിക്രൂരമായി മര്‍ദ്ദിച്ചു. ജാമ്യം കിട്ടാത്ത വകുപ്പുകള് ചേര്‍ത്ത് ഇവരുടെ പേരില് കേസ്സെടുത്തു. 60 ദിവസത്തിലധികം ഇവര് ജയിലില് കഴിഞ്ഞു.\nനിരവധിയാളുകള് കര്‍സേവകരായി അയോദ്ധ്യയില് പോയിട്ടുണ്ട്.\nമാരൂര് സുധാകരന് (വാഹിനി പ്രമുഖ്), വിളക്കുടി അജിത് കുമാര്, കൊട്ടാരക്കര ശശി, പുന്നല ശ്രീധരന് വൈദ്യന്, പുനലൂര് മുരുകന്, കമുകുംചേരി വേലപ്പന്, പട്ടാഴി രാഘവന്‍പിള്ള സാര്, പന്തപ്ലാവ് ഗോപിനാഥന്‍പിള്ള, ഇവരെക്കൂടാതെയും കര്‍സേവകര് അയോദ്ധ്യയില് പോയിട്ടുണ്ട്.\nതര്‍ക്കമന്ദിരത്തിന്റെ മുകളില് കയറി അതിസാഹസികമായി മകുടത്തില് കാവിക്കൊടി പാറിച്ച കോത്താരി സഹോദരന്മാരുടെ ചിതാഭസ്മം ആദരപൂര്‍വം സ്വീകരിച്ച് വമ്പിച്ച ജനസാന്നിദ്ധ്യത്തില് കുളത്തൂപ്പുഴ ഠൗണില് രാമനാമജപഘോഷയാത്ര നടത്തി രാമനാമമന്ത്രമുഖരിതമായി അന്തരീക്ഷത്തില് കുളത്തൂപ്പുഴ ശ്രീ ധര്‍മ്മശാസ്താവിന്റെ തിരുമുമ്പിലുള്ള കടവില് നിമഞ്ജനം ചെയ്തു.\n1992 ഡിസംബര് 6-ാം തീയതി നടന്ന രണ്ടാം കര്‍സേവയില് തര്‍ക്കമന്ദിരം തകര്‍ന്നുവീണു. തുടര്‍ന്ന് ഡിസംബര് 10ന് നരസിംഹറാവു ഗവണ്‍മെന്റ്9സംസ്ഥാന ബി.ജെ.പി. സര്‍ക്കാരുകളെ പിരിച്ചുവിടുകയും ആര്.എസ്.എസിനെ നിരോധിക്കുകയും ചെയ്തു. നിരോധനസമയത്ത് ഈ ലേഖകനെ അറസ്റ്റ് ചെയ്തു. 16 ദിവസം കൊട്ടാരക്കര സബ്ജയിലില് കഴിഞ്ഞു. കൂടാതെ എന്റെ മകന്റെ പഠനമുറി പോലീസ് പൂട്ടി സീല് ചെയ്തു. നിരോധനം നീക്കി വളരെ കഴിഞ്ഞാണ് മുറി തുറന്നു കിട്ടിയത്. അതും അന്നത്തെ ഡി.ജി.പി. ജയറാംപടിക്കലിനെ കണ്ടതിനു ശേഷം മാത്രം.\n1993 ജൂണ് 13 ന് പഥസഞ്ചലനം – നിരോധനം. ലാത്തിചാര്‍ജ്ജ് – അറസ്റ്റ് – ലോക്കപ്പ് മര്‍ദ്ദനം\nസംഘനിരോധനം നീക്കിയ 1992 ജൂണ് 13 ന് ഹിന്ദുചേതനാദിനമായി – വിജയദിനമായി – ആഘോഷിക്കുന്നതിന് സര്‍കാര്യവാഹിന്റെ ആഹ്വാനമുണ്ടായിരുന്നു. ജില്ലാകേന്ദ്രങ്ങളില് പഥസഞ്ചലനം നടത്തുവാനായിരുന്നു ആഹ്വാനം. അതനുസരിച്ച് നമ്മള് പുനലൂരില് വച്ച് പരിപാടി നടത്തുന്നതിന് നിശ്ചയിച്ചു. അന്നേ ദിവസം കൊല്ലം കളക്ടര് ജില്ലയാകെ നിരോധനാജ്ഞ പ്രഖ്യാപിച്ചു.\nനിരോധനാജ്ഞ ലംഘിച്ചുകൊണ്ട് 93 ജൂണ് 13 ന് വൈകിട്ട്5മണിക്ക് പുനലൂര് പട്ടണത്തില് പഥസഞ്ചലനം നടത്തി. വന്‍തോതില് സ്വയംസേവകര് നിര്‍ഭയരായി പോലീസ് ഭീഷണി\nവകവയ്ക്കാതെ പഥസഞ്ചലനത്തില് പങ്കെടുത്തു.3കേന്ദ്രങ്ങളില് നിന്നാണ് സഞ്ചലനം\nആരംഭിച്ചത്. (പി.ഒ. ജംഗ്ഷന്, കൃഷ്ണന് കോവില്, ശിവന്‍കോവില് റോഡ്, ഓവര് ബ്രിഡ്ജ്). സഞ്ചലനം വളരെയധികം മുന്നോട്ടു നീങ്ങി. പിന്നീട് സഞ്ചലനത്തില് പങ്കെടുക്കാത്തവരേയും വിവിധ സ്ഥലങ്ങളില് നിന്നും ബസുകളിലും മറ്റ് വാഹനങ്ങളിലും വന്നവരേയും പോലീസ് വളഞ്ഞിട്ട് പിടിച്ച് എല്ലാവരേയും പൊതിരെ തല്ലി. തുടര്‍ന്ന് എല്ലാവരേയും പോലീസ് സ്റ്റേഷനില് എത്തിച്ചു. പുതിയതായി നിര്‍മ്മിച്ച സ്റ്റേഷന് കെട്ടിടത്തിലെ വലിയ ഹാളില് നിലത്തു വെള്ളമൊഴിച്ചിട്ടിരുന്നു. പുറത്തുണ്ടായിരുന്ന നൂറുകണക്കിന് സ്വയംസേവകരെ ലാത്തിച്ചാര്‍ജ്ജ് ചെയ്ത് ഓടിച്ചു. തുടര്‍ന്ന് സ്റ്റേഷനിലുള്ള സ്വയംസേവകരെ നിഷ്ഠൂരമായി മര്‍ദ്ദിച്ചു. കബീര് എന്ന പോലീസുകാരന് ഒരു ട്യൂബ് ലൈറ്റ് ഒരു പ്രവര്‍ത്തകന്റെ തോളില് അടിച്ചുപൊട്ടിച്ചു. പലരുടേയും ദേഹത്ത് കുത്തി പരുക്കേല്പിച്ചു. സ്വയംസേവകര് വേദന കൊണ്ടു പുളഞ്ഞ് കൂട്ടനിലവിളി ഉയര്‍ന്നു.\nഇതിനിടയില് ഡി.വൈ.എസ്.പി. ശശിധരന് ”ആ ദിവാകരനെ” ഇങ്ങു കൊണ്ടു വാ എന്നാജ്ഞാപിച്ചു. അപ്പോഴേയ്ക്കും ”അദ്ദേഹം ഞങ്ങളുടെ ജില്ലാ കാര്യവാഹാണ്, തൊട്ടുപോകരുത്” എന്നുപറഞ്ഞ് എന്റെ ചുറ്റും സ്വയംസേവകര് വലയം തീര്‍ത്തു. ഈ സമയം ക്രുദ്ധനായ ഡി.വൈ.എസ്.പി. ഒരു പോലീസുകാരനില് നിന്നും ലാത്തി വാങ്ങി അടിക്കാന് തുടങ്ങി. അതോടൊപ്പം പോലീസുകാരും നരനായാട്ട് തുടങ്ങി. ഈ സമയം എന്റെ അടുത്തു നിന്നിരുന്ന കുളത്തൂപ്പുഴ എസ്.ഐ. ശിവകുമാര് വടി കൊണ്ട് എന്റെ തലയില്3അടി അടിച്ചു. ഞാന് തല പൊത്തി ഇരുന്നുപോയി. തലയില് നിന്നും രക്തമൊലിച്ചു.\nഇതിനു ശേഷം ഞാനുള്‍പ്പെടെ പരിക്കേറ്റ 25 പേരെ പുനലൂര് ഗവണ്‍മെന്റ് ആശുപത്രിയില് പ്രവേശിപ്പിച്ചു. മറ്റുള്ളവരെ പുനലൂരിനു ചുറ്റുമുള്ള പോലീസ് സ്റ്റേഷനുകളില് പാര്‍പ്പിച്ചു. അടുത്ത ദിവസം കോടതിയില് ഹാജരാക്കി.\nകിരാതമായ ഈ സംഭവത്തില് പ്രതിഷേധിച്ച് അടുത്ത ദിവസം കൊല്ലം ജില്ലയാകെ ഹര്‍ത്താല് ആചരിച്ചു. വൈകിട്ട് പുനലൂര് കെ.എസ്.ആര്.റ്റി.സി. ജംഗ്ഷനില് ഡോ. സീതാറാമിന്റെ അദ്ധ്യക്ഷതയില് കൂടിയ യോഗത്തില് സ്വര്‍ഗ്ഗീയ കെ.ജി.മാരാര്‍ജിയും കെ.രാമന്‍പിള്ള സാറും പങ്കെടുത്ത് സംസാരിച്ചിരുന്നു. വമ്പിച്ച ജനക്കൂട്ടം ശ്രോതാക്കളായുണ്ടായിരുന്നു.\nധീര ബലിദാനിയായ കുളത്തൂപ്പുഴ മണികണ്ഠനേയും ജീവച്ഛവങ്ങളായി ഇന്നും ജീവിക്കുന്ന എന്റെ സഹപ്രവര്‍ത്തകരേയും ക്രൂരമര്‍ദ്ദനത്തിന് വിധേയരായ മറ്റനേകരേയും ഇത്തരുണത്തില് ആദരപൂര്‍വം സ്മരിക്കുന്നു


മാവോവാദികൾ തട്ടിക്കൊണ്ടുപോയ ഭർത്താവിനെ മോചിപ്പിക്കാൻ നാലുദിവസം കാട്ടിൽ സഞ്ചരിച്ച് യുവതി | Wife Treks For Four Days In Forest To Rescue Cop Abducted By Maoists - India news | Madhyamam\ndate_range 14 May 2020 4:31 AM GMT\nമാവോവാദികൾ തട്ടിക്കൊണ്ടുപോയ ഭർത്താവിനെ മോചിപ്പിക്കാൻ നാലുദിവസം കാട്ടിൽ സഞ്ചരിച്ച് യുവതി\nബിജാപൂർ: നാലുദിവസം കാട്ടിലൂടെ സഞ്ചരിച്ച് ചത്തീസ്ഗഢിൽ മാവോവാദികൾ തട്ടിക്കൊണ്ടുപോയ പൊലീസുകാരനായ ഭർത്താവിനെ മോചിപ്പിച്ച് സുനിതയെന്ന വീട്ടമ്മ. അത്യന്തം അപകടരമായ ദൗത്യത്തെ കുറിച്ച് ചോദിച്ചപ്പോൾ ഭർത്താവിെൻറ മോചനത്തിനായി ഒരു സ്ത്രീ ഏതറ്റംവരെയും പോകുമെന്നായിരുന്നു സുനിതയുടെ മറുപടി.\nഈ മാസം ആദ്യവാരമാണ് ബീജാപൂരിലെ ഭോപാൽപട്ടണം പൊലീസ് സ്റ്റേഷനിലെ കോൺസ്റ്റബിളായിരുന്ന സന്തോഷ് കട്ടം എന്ന 48കാരനെ ഗൊറോണ ഗ്രാമത്തിൽ നിന്ന് മാവോവാദികൾ തട്ടിക്കൊണ്ടുപോയത്. മേയ് നാലിന് പലചരക്കുസാധനങ്ങൾ വാങ്ങാൻ വീട്ടിൽനിന്നിറങ്ങിയതാണ് അദ്ദേഹം. പിന്നീട് തിരിച്ചുവന്നില്ല.-സുനിത പറഞ്ഞു. ജോലി സംബന്ധമായ കാര്യങ്ങൾക്ക് മുമ്പും ആരോടും പറയാതെ വീട്ടിൽ നിന്ന് വിട്ടുനിൽക്കാറുണ്ട് സന്തോഷ്. അതിനാൽ ആദ്യം സുനിതക്ക് പേടി തോന്നിയില്ല. രണ്ടുദിവസം കഴിഞ്ഞാണ് ഭർത്താവിനെ മാവോവാദികൾ തട്ടിക്കൊണ്ടുപോയ വിവരം അവർ അറിഞ്ഞത്.\nതുടർന്ന് പൊലീസിൽ വിവരം അറിയിച്ചു. സമയം പാഴാക്കാതെ സ്വന്തം നിലക്കും തെരച്ചിൽ തുടങ്ങി. സുകുമ ജില്ലയിലെ ജാഗർഗുണ്ടയിലാണ് സുനിതയുടെ കുടുംബം താമസിക്കുന്നത്. അതിനാൽ മാവോവാദികൾ അവർക്ക് അപരിചിതരല്ല.മാവോവാദികളുടെ താവളമായ ജാഗർഗുണ്ട ഭാഗത്താണ് ഭർത്താവുള്ളതെന്ന് സൂചന ലഭിച്ചയുടൻ ആ ഭാഗത്തുള്ള ബന്ധുക്കളുമായി ബന്ധപ്പെട്ടു.\nമേയ് ആറിനാണ് സുനിതയും 14വയസുള്ള മകളും പ്രാദേശിക മാധ്യമപ്രവർത്തകനും ചില ഗ്രാമവാസികളും ചേർന്ന് സന്തോഷിനായി കാട്ടിൽ തിരച്ചിൽ തുടങ്ങിയത്. മറ്റ് രണ്ടുമക്കളെ മുത്തശ്ശിയുടെ അടുത്താക്കിയായിരുന്നു യാത്ര. ബൈക്കിലും കാൽനടയായും സഞ്ചരിച്ചു. നാലുദിവസത്തെ അലച്ചിലിനൊടുവിൽ സന്തോഷിനെ കണ്ടെത്തി. ഗ്രാമവാസികളും സുനിതയും സന്തോഷിനെ വിട്ടയക്കണമെന്ന് അപേക്ഷിച്ചു. മാവോവാദികളുമായി അനുനയ സംഭാഷണം നടത്തിയതിനെതുടർന്ന് പിറ്റേന്ന് ജൻ അദാലത്ത് നടത്തി സന്തോഷിനെ വിട്ടുകൊടുത്തു. പൊലീസിൽ സേവനം തുടരരുതെന്ന മുന്നറിയിപ്പോടെയാണ് സന്തോഷിനെ മോചിപ്പിച്ചത്. മേയ് 11ന് ബീജാപുരിൽ തിരിച്ചെത്തിയ സന്തോഷിനെ മെഡിക്കൽ പരിശോധനക്ക് വിധേയനാക്കി.\nTAGS:Maoists abducted cop india news\nNews Summary - Wife Treks For Four Days In Forest To Rescue Cop Abducted By Maoists - India news


ജനിതക മാറ്റം വരുത്തിയ കടുകിന്റെ കാര്യത്തില് ഇന്‍ഡ്യ അപകടകരമായ തെറ്റ് ചെയ്യുന്നുവോ? – നേരിടം\nജനിതക മാറ്റം വരുത്തിയ കടുകിന്റെ കാര്യത്തില് ഇന്‍ഡ്യ അപകടകരമായ തെറ്റ് ചെയ്യുന്നുവോ?\nPublished on ഒക്ടോബര് 18, 2016ഒക്ടോബര് 18, 2016 by admin\tആഗോള എണ്ണക്കുരു, കാര്‍ഷികവ്യവസായ, ജൈവസാങ്കേതികവിദ്യ കോര്‍പ്പറേറ്റുകള് ദീര്‍ഘകാലമായി ഇന്‍ഡ്യയുടെ പ്രാദേശിക പാചകഎണ്ണ ഉത്പാദകരെ ആക്രമിച്ചുകൊണ്ടിരിക്കുകയാണ്. കഴി‍ഞ്ഞ 20 വര്‍ഷങ്ങളില് ഇന്‍ഡ്യ പാചകഎണ്ണയുടെ സ്വയംപര്യാപ്തതയില് നിന്ന് പകുതി ഇറക്കുമതി ചെയ്യുന്ന അവസ്ഥയിലേക്ക് എത്തി. ഇപ്പോള് സര്‍ക്കാര് ജനിതക മാറ്റം വരുത്തിയ കടുക് അടിച്ചേല്‍പ്പിച്ച് ഇന്‍ഡ്യയുടെ ആഹാര, കൃഷി പാരമ്പര്യമായ ഒരു വിളയെ തുടച്ചു നീക്കുകയാണ്.\nഅമേരിക്കന് കമ്പനികള് ഇന്‍ഡ്യയുടെ എണ്ണക്കുരു ഉത്പാദന പരിപാടികളെ തുരങ്കം വെക്കുന്നു എന്ന് 2013 ല് മുമ്പത്തെ കൃഷി മന്ത്രിയായിരുന്ന ശരദ് പവാര് കുറ്റപ്പെടുത്തിയിരുന്നു. അതുപോലെ ആരോപണങ്ങള് മുമ്പ് 1998 ലെ കടുകെണ്ണ ദുരന്തം നടന്നപ്പോള്, “ബഹുരാഷ്ട്ര കമ്പനികളുടെ അദൃശ്യ കരങ്ങള്” ഉള്‍പ്പെട്ടിട്ടുണ്ട് എന്ന് Rajasthan Oil Industries Association ഉന്നയിച്ചിരുന്നു.\nഇത് രണ്ടിലും കാര്യങ്ങളുണ്ട്. 1990കളുടെ പകുതിയോടെ ഇന്‍ഡ്യ ഭക്ഷ്യ എണ്ണയുടെ കാര്യത്തില് സ്വയംപര്യാപ്തത നേടിയിരുന്നു. എന്നാല് 2014 ഓടെ അത് പാചകഎണ്ണയുടെ ലോകത്തെ ഏറ്റവും വലിയ ഇറക്കുമതിക്കാരായി. ലോക ബാങ്കിന്റെ നിര്‍ബന്ധ പ്രകാരം ഇന്‍ഡ്യ ഭക്ഷ്യ എണ്ണകളുടെ ഇറക്കുമതി ചുങ്കം കുറച്ചു. അതോടെ ഇറക്കുമതി വര്‍ദ്ധിക്കാനും തുടങ്ങി.\nഇപ്പോള് രാജ്യത്തെ പാചകഎണ്ണ ആവശ്യകതയുടെ പകുതിയിലധികവും ഇറക്കുമതിയിലൂടെയാണ് കണ്ടെത്തുന്നത്. അതില് പരിസ്ഥിതിക്ക് വളരെ ദോഷകരമായ, ഇന്‍ഡോനേഷ്യയിലും, മലേഷ്യയിലും നിന്നുള്ള പാംഓയില് ഇറക്കുമതി, ബ്രസീലിലും, അര്‍ജന്റീനയിലും നിന്നുള്ള സോയാബീന് എണ്ണ ഒക്കെ ഉള്‍പ്പടുന്നു. അതിനോടൊപ്പം ഇന്‍ഡ്യയിലെ പാടങ്ങളില് ജനിതകമാറ്റം വരുത്തിയ കടുകും മറ്റ് വിളകളും കൃഷി ചെയ്യാന് നിര്‍ബന്ധിക്കുകയാണ് ഇപ്പോള്.\nഇന്‍ഡ്യയുടെ തദ്ദേശീയമായ ഭക്ഷ്യ എണ്ണയുടെ ഉത്പാദനം കുറയുന്ന അവസ്ഥയെ മാറ്റിനിര്‍ത്തിക്കൊണ്ട് GM കടുകിന്റെ പ്രശ്നത്തെക്കുറിച്ച് ചര്‍ച്ച ചെയ്യാനാവില്ല. ഇറക്കുമതി കുറക്കാന് ഉയര്‍ന്ന ഉത്പാദനക്ഷമതയുണ്ടെന്ന് പറഞ്ഞ് GM കടുകിനെ കൊണ്ടുവരുന്നത് മനുഷ്യ വിദ്വേഷ വാദമാണ്. ഇന്‍ഡ്യയുടെ എണ്ണ രംഗത്തെ തകര്‍ക്കുന്ന വാണിജ്യ നിയമങ്ങളുടെ പങ്ക് പരിഗണിക്കുമ്പോള് യാഥാര്‍ത്ഥ്യത്തില് നിന്ന് ശ്രദ്ധമാറ്റാനുള്ള വെറും പുകമറയാണ് ഈ വാദം തീര്‍ച്ചയായും ഇന്നുവരെ അമേരിക്കന് കാര്‍ഷിക വ്യവസായ ഭീമനായ കാര്‍ഗിലിന്(Cargill) ഗുണം ചെയ്യുന്നതായിരുന്നു ഈ വാണിജ്യ നിയമങ്ങള്. സധാരണ കടുകിനെക്കാള് ജനിതകമാറ്റം വരുത്തിയ കടുക് കൂടുതല് ഉത്പാദനം തരുന്നില്ല എന്നതാണ് കൂടുതല് വഴിതെറ്റിക്കുന്നതായ കാര്യം.\nഇന്‍ഡ്യയില് ജനിതക മാറ്റം വരുത്തിയ ആഹാരം കൃഷിചെയ്യണം എന്ന നിര്‍ബന്ധം കാരണം ഇതുവരെയുള്ള രീതികളേയും നടപടി ക്രമങ്ങളേയും മറികടന്ന് നിയന്ത്രണ വ്യവസ്ഥയെ തന്നെ ഇല്ലാതാക്കുകയാണ്. അതിനേക്കാള് കൂടുതല്, ഇത്തരം വിളകള് ഇന്‍ഡ്യയില് ഉപയോഗിക്കരുത് എന്ന നാല് ഉന്നതതല റിപ്പോര്‍ട്ട് മാറ്റിവെച്ചിട്ടാണ് ഈ പരിപാടി ഇപ്പോള് നടപ്പാക്കുന്നത്:\n‘Jairam Ramesh Report’ ഫെബ്രുവരി 2010, Bt വഴുതനങ്ങയുടെ അനന്തമായ നിരോധനം;\n‘Sopory Committee Report’ [ഓഗസ്റ്റ് 2012];\n‘Parliamentary Standing Committee’ [PSC] Report on GM crops [ഓഗസ്റ്റ് 2012];\n‘Technical Expert Committee [TEC] Final Report’ [ജൂണ്-ജൂലൈ 2013]).\nആഭ്യന്തര ഉത്പാദനത്തെ കുറക്കുന്നത് ഇന്‍ഡ്യയിലെ കൃഷിയുടെ കുറ‍ഞ്ഞ ഉത്പാദനക്ഷമതയല്ല പകരം വാണിജ്യ കരാറുകളാണ്. സാധാരണ കടുകിന് മെച്ചപ്പെട്ട വിളവുള്ളപ്പോള് ജനിതകമാറ്റം വരുത്തിയ ഇനങ്ങളെ പ്രോത്സാഹിപ്പിക്കുന്നതെന്തിനാണ്?\nലോക ബാങ്കിന്റെ ചരിത്രത്തില് ഏറ്റവും അധികം വായ്പകള്‍കിട്ടിയ രാജ്യം ഇന്‍ഡ്യയാണ്. Knowledge Initiative on Agriculture വഴി വിദേശ കാര്‍ഷിക ബിസിനസിന് ഇന്‍ഡ്യയുടെ കാര്‍ഷിക രംഗത്തെ തുറന്നുകൊടുക്കുന്നത് നിക്ഷേപങ്ങള് അനുവദിക്കാനും ഇന്‍ഡ്യയുടെ ആണവ വ്യവസായത്തെ തുറന്ന് കിട്ടാനുമുള്ള അമേരിക്കയുടെ ഒന്നിനുപകരം മറ്റൊന്ന് എന്ന ഒരു കരാര് ആണ്. GM India ക്ക് വേണ്ടിയുള്ള അക്ഷീണ പരിശ്രമത്തിന്റെ യഥാര്‍ത്ഥ കാരണത്തെ നയിക്കുന്നത് അത്തരം കാര്യങ്ങളാണ്.\nGM കടുകിനായ പരിശ്രമത്തെ നിക്ഷിപ്ത താല്‍പര്യമില്ലാത്ത സ്വതന്ത്രമായ ശ്രമമായാണ് ചിത്രീകരിക്കുന്നത്. എന്നിരുന്നാലും ബേയറിന്റെ(Bayer) കൈകള് വ്യക്തമാണ്. ജനികരമാറ്റം വരുത്തിയ മറ്റ് വിളകള്‍ക്ക് വേണ്ടി നിയന്ത്രണ സംവിധാനങ്ങളെ തുറന്നു കിട്ടാനായുള്ള ഒരു ട്രോജന് കുതിരയാണ് അത്. വന്യമായ ഒരു അവകാശവാദമല്ല അത്. GMO കാര്‍ഷിക സാങ്കേതിക രംഗം ഇപ്പോള് തന്നെ നടപ്പാക്കുന്ന ഒരു തന്ത്രമാണത്. “നിയന്ത്രണ സംവിധാനത്തില് പിരിമുറുക്കം(tension)” സൃഷ്ടിക്കാനുള്ള ഒരു ഉപകരണമാണ് എന്നാണ് Syngenta ഒരിക്കല് GM Golden Rice നെക്കുറിച്ച് ഒരിക്കല് പറഞ്ഞത്. എല്ലാത്തരം നിയന്ത്രണങ്ങളേയും ഇല്ലാതാക്കുകയാണ് അതിന്റെ പരമമായ ലക്ഷ്യം.\nതെറ്റായ testകളും ചിലപ്പോള് ടെസ്റ്റൊന്നും ഇല്ലാതെ തന്നെ പൊതു അവലോകനമില്ലാതെ(scrutiny) ജനാധിപത്യവിരുദ്ധമായാണ് ജനിതക കടുകിനെ അടിച്ചേല്‍പ്പിക്കുന്നത്. അത് കളനാശിനിസഹിക്കുന്ന വിളയാണ്. (Bayer ന്റെ കളനാശിനിയായ Basta യെ ആശ്രയിച്ചിരിക്കുന്നു) അതിന്റെ ഉപയോഗം ജൈവ വൈവിദ്ധ്യം നിറഞ്ഞ ചെറിയ കൃഷിയിടങ്ങള് നിറഞ്ഞ ഇന്‍ഡ്യ പോലുള്ള ഒരു രാജ്യത്തിന് പൂര്‍ണ്ണമായും അനുയോജ്യമല്ലാത്തതാണ്.\nഇന്‍ഡ്യക്ക് GM വിളകള് ആവശ്യമില്ല, ആവശ്യപ്പെടുന്നുമില്ല. ഗവേഷണ സ്ഥാപനങ്ങള്, നിയന്ത്രണ സംവിധാനങ്ങള്, തീരുമാനമെടുക്കുന്ന സംഘങ്ങള് ഇവയെല്ലാം താല്‍പര്യവിരുദ്ധത (conflicts of interests) മുതല് കാണാചരടുകളുള്ള വ്യാപാര കരാറുകളുമായോ ആണവകരാറുമായോ ലോകബാങ്കിന്റെ സമ്മര്‍ദ്ദവുമായോ ബന്ധപ്പെട്ടിരിക്കുന്ന പ്രഹേളികകളാല് നിറഞ്ഞതാണ്. എന്തിനാണ് ഇന്‍ഡ്യ ആഗോള കാര്‍ഷിക വ്യവസായ ഭീമന്‍മാരുടെ GM വഴി സ്വീകരിക്കാന് ശ്രമിക്കുന്നത് എന്നതിന്റെ ഉത്തരം അതാണ്.\nരാസവസ്തുക്കള്, രാസവസ്തു-responsive GM വിത്തുകള് എന്നീ ആയുധമണിഞ്ഞ രാജ്യാന്തര കാര്‍ഷിക വ്യവസായം, മനുഷ്യവംശത്തിനായുള്ള തങ്ങളുടെ വലിയ വിലയെക്കുറിച്ച് പ്രതിസന്ധിയുടെ ഭാഷ ഉപയോഗിച്ച് ജനങ്ങളെ വിശ്വാസത്തിലെടുക്കുന്നു: അതായത് അവരുടെ ഉല്‍പ്പന്നങ്ങളില്ലാതായാല് ലോകം പട്ടിണിയിലാവും എന്ന്. എന്നാല് ഇന്‍ഡ്യയിലെ ആളുകള് പട്ടിണിയിലാവുന്നത് ഉദാഹരണത്തിന് വരുമാനമില്ലാത്തതിനാലോ കൃഷിക്കുള്ള കുറഞ്ഞ നിക്ഷേപത്താലോ, ദുര്‍ഭരണത്താലോ, മോശം logistics ഓ ഒക്കെ കാരണത്താലാണ്. അല്ലാതെ ആവശ്യത്തിനുള്ള ഭക്ഷ്യ സാധനങ്ങള് ഉത്പാദിപ്പിക്കാന് കഴിയാത്തതിനാലല്ല.\nപരിസ്ഥിതി പ്രവര്‍ത്തകയായ Viva Kermani പറയുന്നു:\nദശാബ്ദങ്ങളായി ഇന്‍ഡ്യ ഭക്ഷ്യ സുരക്ഷിതമാണ്. നാം 10 കോടി ടണ് നെല്ലു്, 9.5 കോടി ടണ് ഗോതമ്പ്, 17 കോടി ടണ് പച്ചക്കറികള്, 8.5 കോടി ടണ് പഴവര്‍ഗ്ഗങ്ങള്,4കോടി ടണ് coarse cereals, 1.8 കോടി ടണ് പയർവർഗ്ഗങ്ങൾ എന്നിവ ഉത്പാദിപ്പിക്കുന്നു.(Economic Survey). ഇന്‍ഡ്യയിലെ മുഴുവന് പേര്‍ക്കും ആഹാരത്തിനുള്ള വസ്തുക്കള് നമ്മുടെ കര്‍ഷകര് ഉത്പാദിപ്പിക്കുന്നുണ്ട്. നമുക്കുള്ള 6.6 കോടി ടണ് ധാന്യങ്ങള് നമ്മുടെ ആവശ്യമുള്ള buffer stock ന്റെ രണ്ടര മടങ്ങാണ്. (ജനുവരി 1, 2013 ന്). രാജ്യം ഈ നിലയിലെത്തിയത് അറിവും, സങ്കരവര്‍ഗ്ഗമുണ്ടാക്കുകയും, വിത്ത് സംഭരിക്കുകയും ചെയ്ത നമ്മുടെ കര്‍ഷകരുടെ കഴിവും കൊണ്ടാണ്. അവര് ആ വിത്തുകള് കൈമാറുകയും നമ്മുടെ വയലുകള് ജൈവവൈവിധ്യം നിറഞ്ഞതുമായി മാറ്റുകയും ചെയ്തു.\nനവഉദാരവല്‍ക്കണവും നിക്ഷേപമില്ലായ്മയാലും ഇന്‍ഡ്യയിലെ കര്‍ഷകരെ അടിച്ചമര്‍ത്തുമ്പോള് ഇവിടെ ഏതെങ്കിലും വിജയികളുണ്ടെങ്കില് അത് Monsanto/Bayer ഉം Cargill ഉം ആണ്.\nപൊതുയിടത്തുനിന്ന് വിവരങ്ങള് മറച്ച് വെച്ചിരിക്കുന്നുവെങ്കിലും GMOകളെ നിയന്ത്രിക്കാനുള്ള മൊത്തം പ്രവര്‍ത്തന പദ്ധതികളേയും “നിരന്തരമായ തട്ടിപ്പ്“ എന്ന് വിശേഷിപ്പിക്കുകയും ചെയ്യുമ്പോള്, GM കടുകിനെക്കുറിച്ചുള്ള തീരുമാനം അടഞ്ഞതാണ്. GM ഭക്ഷ്യ വിളകള്‍ക്ക് അനുമതി കൊടുക്കുന്നത് ഇന്‍ഡ്യയുടെ ഭക്ഷ്യവ്യവസ്ഥയുടെ ജനിതക കാമ്പ് മാറ്റുകയും, ജൈവസുരക്ഷയില്(പരിസ്ഥിതിയിടും ആരോഗ്യത്തിലും) തിരിച്ചുവരാന് കഴിയാത്ത പ്രത്യാഘാതങ്ങളുണ്ടാക്കി Monsanto/Bayer പോലുള്ളവരുടെ ലാഭത്തിന്റെ പരിധി വര്‍ദ്ധിപ്പിക്കുകയും ചെയ്യും. ‘മുന്‍കൂട്ടിക്കാണാന് കഴിയാത്ത വ്യവസ്ഥാപിതമായ നാശം’ത്തിന് കാരണമാകുന്ന ക്ലാസിക് സാങ്കേതികവിദ്യയാണ് ഇത്. നാശം വരുത്തിക്കഴിഞ്ഞേ അത് നാശമായിരുന്നു എന്ന് നാം തിരിച്ചറിയൂ. ചത്തുപോയതൊന്നും തിരിച്ചുവരില്ല എന്ന് അവര് പറയും. – അരുണ റോഡ്രിഗസ്(Aruna Rodrigues)\nആവശ്യത്തിന് ആരോഗ്യകരമായ ആഹാരം കണ്ടെത്താന് കൂടുതല് സുസ്ഥിര, ജൈവ, പരിസ്ഥിതി കൃഷി വ്യവസ്ഥകള് സ്വീകരിക്കണം. ഇന്‍ഡ്യയുടെ വിശാലമായ തദ്ദേശീയ കാര്‍ഷിക അറിവ് ഉപയോഗിച്ച് ഭക്ഷ്യസുരക്ഷയും സ്വയം പര്യാപ്തതയും നേടണം. ഹരിതവിപ്ലവ ആശയത്തെ സ്വീകരിച്ചതിന്റെ തെറ്റുകള് ഇന്‍ഡ്യ പഠിക്കണം. ഇന്‍ഡ്യയിലെ കര്‍ഷകര് ശാസ്ത്രജ്ഞരും കണ്ടുപിടുത്തക്കാരും,പ്രകൃതിവിഭവ stewards ഉം, വിത്ത് സംഭരിക്കുന്നവരും hybridisation വിദഗ്ദ്ധരും ആണ്. ഒരിക്കലും വിശ്വസിക്കാന് പറ്റാത്ത fly-by-night corporate profiteers നെക്കാള് കൃഷിക്കാരുടെ അറിവും കഴിവും സഹസ്രാബ്ദങ്ങളായി വികസിച്ച് വന്നതാണ്. Viva Kermani പറഞ്ഞു.\n— സ്രോതസ്സ് globalresearch.ca By Colin Todhunter\nCategories കൃഷി,ഇന്‍ഡ്യ,ജനിതകമാറ്റം വരുത്തിയ ജീവി•Tags കൃഷി,ഇന്‍ഡ്യ,ജനിതകമാറ്റം വരുത്തിയ ജീവി\tPost navigation\nPrevious ഗാസ ഉപരോധം മറികടക്കാന് ശ്രമിച്ച ബോട്ട് ഇസ്രായേല് പിടിച്ചെടുത്തുNext പുതിയ കൂട്ടം രേഖകളായി വിക്കിലീക്സ് ക്ലിന്റണിന്റെ പ്രസംഗങ്ങള് ഇ-റീഡര് രീതിയില് പ്രസിദ്ധപ്പെടുത്തി


കൂമാന്റെ പട്ടികയിലെ അവസാനക്കാരനും പുറത്തേക്ക്, താരത്തെ ടീമിലെത്തിക്കാൻ നാലോളം ക്ലബുകൾ. - Goal Malayalam Sports\nകൂമാന്റെ പട്ടികയിലെ അവസാനക്കാരനും പുറത്തേക്ക്, താരത്തെ ടീമിലെത്തിക്കാൻ നാലോളം ക്ലബുകൾ.\nഈ ട്രാൻസ്ഫർ ജാലകത്തിൽ കൂമാൻ ഒഴിവാക്കാൻ ഉദ്ദേശിക്കുന്ന പ്രധാനപ്പെട്ട താരങ്ങളിൽ അവസാനത്തെയാളാണ് പ്രതിരോധനിരക്കാരൻ സാമുവൽ ഉംറ്റിറ്റി. താരത്തെ ആവിശ്യമില്ലെന്ന് കൂമാൻ മുമ്പേ അറിയിച്ചിരുന്നു. ലൂയിസ് സുവാരസ്, ഇവാൻ റാക്കിറ്റിച്ച്, ആർതുറോ വിദാൽ എന്നീ താരങ്ങളെയാണ് കൂമാൻ ഇതുവരെ ഒഴിവാക്കിയതിൽ പ്രമുഖർ. ഇനി ഉംറ്റിറ്റികൂടി ആയാൽ പട്ടിക പൂർത്തിയാവും.\nഇപ്പോഴിതാ അവസാനനിമിഷം ക്ലബ്ബിന്റെ പുറത്തേക്കുള്ള വഴിയിലാണ് ഉംറ്റിറ്റി. താരത്തെ നിലനിർത്താൻ താല്പര്യമില്ലാത്ത ബാഴ്‌സ ഒക്ടോബർ അഞ്ചിന് മുമ്പ് വിൽക്കാനുള്ള ഒരുക്കത്തിലാണ്. താരത്തിന് വേണ്ടി സിരി എയിലെയും ലീഗ് വണ്ണിലേതുമായി നാലോളം ക്ലബുകൾ രംഗത്ത് വന്നിട്ടുണ്ട്. താരത്തെ ലോൺ അടിസ്ഥാനത്തിൽ ടീമിൽ എത്തിക്കാനാണ് ഈ ക്ലബുകൾക്ക് താല്പര്യം.\nBarcelona defender Samuel Umtiti attracting loan interest from Serie A and Ligue 1 https://t.co/0wuvUSYHkM\n— footballespana (@footballespana_) October 3, 2020\nതാരത്തിന്റെ മുൻ ക്ലബായ ലിയോൺ, ഫ്രഞ്ച് ലീഗിലെ തന്നെ റെന്നസ്, സിരി എ വമ്പൻമാരായ എഎസ് റോമ, നാപോളി എന്നിവർക്കാണ് ഉംറ്റിറ്റിയെ ആവിശ്യമുള്ളത്. പ്രമുഖമാധ്യമമായ മാർക്കയാണ് ഈ വാർത്തയുടെ ഉറവിടം. എന്നാൽ ഇവർക്കൊക്കെ പ്രധാനതടസ്സം എന്നുള്ളത് താരത്തിന്റെ ഉയർന്ന സാലറിയാണ്.ഉംറ്റിറ്റി ബാഴ്‌സ വിടുകയാണേൽ രക്ഷപ്പെടുക മറ്റൊരു ഡിഫൻഡറായ ജീൻ ക്ലെയർ ടോഡിബോയാണ്. താരത്തെ വിൽക്കാനുള്ള ശ്രമങ്ങളിൽ നിന്ന് ബാഴ്‌സ പിന്തിരിഞ്ഞേക്കും.\nനിലവിൽ ജെറാർഡ് പിക്വേ, ക്ലമന്റ് ലെങ്ലെറ്റ് എന്നിവരാണ് ബാഴ്‌സയുടെ പ്രതിരോധനിരയിൽ ഉള്ളത്. ഇരുവരുമാണ് കൂമാന്റെ പദ്ധതികളിൽ ഉള്ളതും കൂടാതെ ബാഴ്‌സ ബിയിലൂടെ വന്ന റൊണാൾഡ് അരൗഹോയുമുണ്ട്. എന്നാൽ ഉംറ്റിറ്റിയുടെ സ്ഥാനത്തേക്ക് ഗാർഷ്യയെ എത്തിക്കാൻ ബാഴ്‌സ ശ്രമിച്ചിരുന്നുവെങ്കിലും ഫലം കണ്ടില്ല.\nFc BarcelonaRonald koemanSamuel Umtiti\nചുവന്ന ചെകുത്താന്മാർ സൂക്ഷിക്കുക, പ്രതികാരത്തിനായി പിഎസ്‌ജി ഒരുങ്ങിയെന്നു ഹെരേര\nഅവസാനനിമിഷത്തിലും സിദാന്റെ അടിയുറച്ച നീക്കം, ലിയോൺ താരത്തിനായി വാഗ്ദാനം ചെയ്തത് സൂപ്പർ താരത്തെയും തുകയും.


ആദ്യ തമിഴ് ചിത്രം പൂര്‍ത്തിയാക്കിയതിന്റെ സന്തോഷം പങ്കുവെച്ച് രഞ്ജിന് രാജ്; അരങ്ങേറ്റം അമലാ പോളിന്റെ നിര്‍മാണത്തിലൊരുങ്ങുന്ന കാടവെറിലൂടെ\nPosted by online desk , 25 Jul, 2021\nതമിഴ് സിനിമാ ലോകത്തേക്ക് അരങ്ങേറ്റം കുറിച്ച് സംഗീത സംവിധായകന് രഞ്ജിന് രാജ്. ജോസഫ് എന്ന സിനിമിയിലൂടെ മലയാള സിനിമാ ലോകത്ത് ശ്രദ്ധേയനായ സംഗീത സംവിധായകാണ് രഞ്ജിന് രാജ്. പൂമുത്തോളേ എന്ന ഗാനമാണ് രഞ്ജിന് രാജിനെ പ്രേക്ഷകര്‍ക്ക് പ്രിയങ്കരനാക്കിയത്.\nA post shared by R A N J I N R A J (@ranjin__raj)\nഅമലാ പോള് നിര്‍മിക്കുന്ന പുതിയ ചിത്രമായ കാടവെറിന് പശ്ചാത്തല സംഗീതം ഒരുക്കിയാണ് രഞ്ജിന് രാജിന്റെ തമിഴ് അരങ്ങേറ്റം. ചിത്രത്തിന്റെ പശ്ചാത്തല സംഗീതം നിര്‍വഹിച്ചതിന്റെ സന്തോഷം സമൂഹ മാധ്യമത്തിലൂടെ അറിയിച്ചിരിക്കുകയാണ് രഞ്ജിന് രാജ്.\nഅമലാ പോള് നായികയാകുന്ന ചിത്രം സംവിധാനം ചെയ്യുന്നത് അനൂപ് പണിക്കര് ആണ് അഭിലാഷ് പിള്ള ആണ് ചിത്രത്തിനായി തിരക്കഥ ഒരുക്കുന്നത്.